
ŪTONGORIA 


K uma riria ndī mwana ndaiguire cia Gikūyū na Mūmbi, 
na airītu ao kenda, ndatūire ndīyūragia, anake arīa 
mahikanirie nao moimire ki? Maari a? 


Ngithoma mabuku maingi müno, kümatha kiríra: Jomo 
Kenyatta, Njüthirtirie Kiri Nyaga (Facing Mount Kenya); Gakaara 
wa Wanjaü, Mihiriga ya Agiküyü; Godfrey Müriüki, Hithitūrī 
ya Agiküyü (A History of the Akikuyu), na ingi nyingi. Ndarora 
cia rüthiomi na mitugo miingi, ngiona ati aria metagwo andi 
a Kiri Nyaga - Thagicú, Tharaka, Cuka, Mbeere, Gicūgū, Ndia, 
Mīrū, Embu na Ikamba - ni matarainie. O na ndaikia maitho 
kabere ga Kiri Nyaga, ngona ati ndūrīri nyingi cia Kenya ni 
itarainie maündüini mamwe, na igatigana na mangi. Ikamba 
ni magwetaga Mūgikūyū ng’anoini ciao cia kihumo. Abagusii 
moigaga ati ithe mwambiriria wa rūrūrī rwao, Mogisii, mari a 
nyina ūmwe na Mügiküyü me hamwe na angi atatū, makfüranwo 
me thamaini kuma Mithiri (Egypt). 

Ndüriri nyingi cia Abirika ni igwetaga Mithiri makiaria cia 
kihumo giacio. Amerú ni maaragia üria maringire iria itune, 
makigera Mithiri moriire andü a nguo ndune. 

Thiomi cia ndūrīrī iria ciitanagio na kiugo Bantu, ni itarainie, 
na ciugo nyingi, ta iria igwetaga mündü, kindü, müti, mwana, 
ngombe, Mürungu (Ngai) ni ihanaine. Ningi othe moigaga 
kihumo kiao ni Mūndū, Muntu, kana Kintu. O na Abagusii 
maganaga ati ithe úria waciarire ithe wa Mogisii na ariū acio 
ake atano, etagwo Kintu. Küringana na ütuiria na meciriria ma 
Emmanuel Kariüki, Biraúni ūmwe wa Mithiri, úria wathanaga 
hakuhi miaka ngiri igiri mbere ya Njicü güciarwo, etagawo 
Mentuhotep, na ringi agetwo Kintu. 


Ūthii na mbere wa Mithiri, úria witagwo üthitarabu, waikarire 
miaka ngiri na ngiri, na ati gütiri üthii na mbere o na ürikü, wi 

wa mangiriki kana wa andū angi, üri watūūra miaka miingi ūguo. 
Athomi njata a Mithiri nio maari a mbere kuga ni monaga irima cia 
mweri, giikaro kia Ngai, o na gügatuika Athamaki amwe a Mithiri, 
Mabiraüni, nimookaga nginya Kiri Nyaga, gi kimwe kia iria meetaga 
Irima cia Mweri, cikaro cia Ngai. 

Ngicoka ngirora mabu na ngiona ati bürüri witü na mabürüri ma 
Ithiobia na Mithiri ni marigainie. Mükuru Münene (The Great Rift 
Valley), üria wi irima nyingi cia mütuthüko wa mwaki (volcano), na 
njūūī nyingi, na úria ütuikaga ni guo kihumo kia andi a thi yothe, 
wambiriirie Abirika ya Mühuro, ügathii üguo, ügereire Kenya, nginya 
Jordan na Labanon, Mabürüri ma Irathiro ria Gatagati (Middle East). 
Mükuru Münene ücio ni ta guo watuikire njira nene hari thamaini 
cia andü aria macokire gütuika rüriri rürü kana rüüria. 


Ütukü ümwe ngihahüka toro. Ngiona ta ndahingüka maitho ma 
ngoro, ta ari ühoro ndiraguüririo. Ngithii methaini, ngioya Karamu, 
ngiandika rürü rwa Kenda Müiyüru. Kwoguo rügano rürü ti 
Hithitüri ni Kiguüririo. 


Matemo 


Ngūgana rwa Gikūyū na Mūmbi, 
Aciari a rūciaro kenda mūiyūru 
Itugi cia nyūmba ya Mūmbi 
Mihirigo mihirigi mihiriga kenda 


Rürira rüruru müruru wa muoyo kiambi rüriri, o 


Na cia ngendo ciao o ho, ūrīa 
Ciamagereirie magerioini marürü 
Makaigua mūguthūrano rungu rwa thī, 
Wa ithingithia igīthingithia thī, naguo 


Ngongo wa ngongo īno na īno kūinaina, 


Ringi irīma njerü igakonoka ndaini ya thi 

Ikambata ikiririmbükaga mwaki, naguo 

Mükuru üigana kürema tondü wa kürikira na kwarama 
Ügethondeka, ati mehūgūra, kūrora ni ktī, 


Marona o rüüi rwa mwaki rügitherera thuthaini wao, 


Magatambirira ngongoini 
Iria itarakana mwaki, na 
O rīrī moiga matinike 


Kühurüka hanini, magakora 


Kihiga kingi gitune ta ki 

Gikagaragara na küri o! 
Acio, ndira ciande na ya werüini 
Ringi naguo mwaki ni ümahitire, 
Magacokia ndira ciande 


O mariona ha kühurüka. 


Maatüngire ithukia ngoro karündo 
Nayo miiri yao ni küinaina 

No ngoro ciao itingienyenya 

Ni kwihotora mwihoko ngoro na 


Kwirümarümia rürigi rwa ümiriru. 


Ni rio maakorire kirima 
Kihutanitie na matu 
Matiamenyire mwambatiro 
Meyonire me gathürümündüini 


Na makiamba kügegeara, 


Ni ürirü wa nyaga njerü, 
Ūhehu üramathingata ta 
Kümeera matiimire o hau 
Magīikania ritho marigīriirwo: 


Ni mbere kana nī thutha tondü, 


Mbere nī nyaga njerū na hehu, ta 
Kūndū ingihehia ngoro, nakuo 


Thutha nī njúúi cia mwaki 


Na ngaragari cia mahiga na cio 


Ithingithia no gūthukia thī mwena na mwena. 


Matiehokokirwo mwihoko 
Kana kwiyüria nari-korwo' 
Kana bii nūū wahitithia ūngī, 
O ni kwirümia ūmīrīru, na 


Gūikia maitho mbere gūcaria njira. 


Küraya makiona kirima kingi, 

Kierü gathürümündü o ta giki, 

Ta dert ciari cia nyina úmwe, 

Makiuga: Kiiria kirima kingi kia Mweri. 


Mwena üngi makiona ingi, 


Ikomaniire ta ndarwa ciikünjite 
Makiuga: ici cia Nyandarwa; 
Mwena üngi ni kingi kihana 
Njahi na kingi mbirüirü; ni 


Kio Kianjahi na Kiambirüirü. 


Magithemeka ni üthaka üria 
Wamathiürürüka guothe: 
Bürüri mwaraganu kümwe, na 


Küngi ni irima na mikuru, 


Njüi güthererera mathanjiini, 


Nyamū mithemba itangitarika 

Ni üingi, cinamiriire maaiini 

Na ingi gütüüha mienaini ya njúúl. 
Gikúyú na Mumbi makiihügüra 


Kahoora makiamba kürorana. 


Matanacokia maitho mbere 
Magitambürükia moko ta 

Aya maramükira bürüri, makiuga: 
Ni wega Mwene Nyaga ni üyü 


Watügaira ithui na njiarwa cia njiarwa citü 


Magikirüma nyaga ngundi na 
Makimihurunja githakaini 
Makiambiriria na igūrū: 
Thaai thathaiyai Ngai thaai! 


Magicoka mwena wa Mūhuro: 


Thaai thathaiya Ngai thaai! 
Magīcoka na wa Irathīro: 
Thaai thathaiya Ngai thaai! 
Makirikia na wa Ithūīro: 


Thaai thathaiya Ngai thaai! 


O rimwe makiigua ngoro 
Ciatuuma maaririkana küria 


Managera kündü kwa irima, 

Na njüüi ta ici, nyamū ta ici, 


Na gūtiamagucirie ní ūndū wa 


Mathiina ma andü na mümbire. 
Na riu üthaka maatigire 
Ni woneka üiyüire na 


Ügaitirira, igai ria Ngai. 


Makiina rwa ngatho ndikiru: 


Mwene nyaga nī twakügatha 
Ni üthaka üyü wakenga ta ki, 
Türi uyu njūūt na irima nyingi 


O na nyamü mithemba miingi 


Mahüa maya niriri waku 
Miti na nyamü hamwe na nyoni 


Na ciüngüyü njūūinī na ndiainī 


Citimbe ciothe ni riiri waku 


Twathikīrīria twaigua mūgambo 


Waku Ngai ūkiuga ūthaka ūyū wothe 
Watwathīra tūūramate wega 


Kīrorerwa riiri waku mwega 


Kayū gagitambia rwimbo 


Mititüini na irimaini, 
Migambo igatünganira igürü 
Yumite mwena na mwena, 


Nyoni irügarügage nacio ngima gücuuha mitiini. 


Gikūyū na Mūmbi makiuma 
Kirimaini matekwihūgūra. 
Haria minoga yamaründiire 
Maakomire toro mieri kenda, 


Taari toro wa kiambiriria. 


Mokiririo ni nyagathanga, 
Mikürüwe na mīkūyūinī, 
Ikirügarüga na kühuha 

Mirüri igithonjaga ta kümaathirira 


Ati o nao make gitara kiao hau. 


Makiigua ta maciarwo ringi! 
Mūmbi agītua ithangü müküyüini. 
Tondü wa güciarwo ringi, riu, A 
Ndirigwitaga Wamúkúyú na, 
Ngikünania, ngagwita Múgikúyú ... 


Magīkora mútamaiyú hau, 
Gikúyú agítua ithangú 
Akīrīnungīra akiigua wega. 
Riaku no Mūmbi wanyúmbire, 


Ngagwitania na ndamaiyú, 


Ngakúnania Mútamaiyú wakwa! Na 
Makiambiriria gúthaka na maritwa: 


Mūkūyū! Gikūyū! Múmbi akoiga 


Et 


Mümbi! Mütamaiyü! Giküyü akoiga 
Müthuuri! Mütumia! Makiuganira! 


Makirorania maitho ta 

Maya marakenga ütheri, ta 

Me kirotoini gia gikeno, na 
Magicokia mothiü bürüriini, 
Makiuga Thaai! Thathaiya Ngai! 


Makimaroria kiri nyaga, 
Makiuga Thaai! Thathaiya Ngai! 
Ni kümarehe mükürüweini 
Makiina rwa ngatho ni küigwo 


Mükürüweini wa Nyagathanga! 


Mwene Nyaga nī twakūgatha 
Ni üthaka üyü wakenga ta ki, 
Türi Uyu njūūt na irīma nyingi 


O na nyamü mīthemba mīingī 


O naniī mūki na ndeto ino ní guo ngwamba gwīka: 


Gūthathayanīra thayū ngoroinī hote kūheana rūrū 


Rwa Gikūyū na Mūmbi na kenda wao mūiyūru, 


O ta üria rimwe ndahurutiirio ühoro nī rūhuho, 


Ndi karimaini ngirorera thūngūrūrū irereire rieraini ... 

Gūthaithanīra Rurimi Rūhūthe 


Thaai thathaiyai Ngai thaai, na nī we Mūgai! 
Thaai thathaiyai Ngai thaai, na nī we Mūgai! 


Kūngī Abirika mamwītaga Mulungu na nī we Mūgai. 

Küngi Kalunga kana Mukuru kana Muungu na ni we Mūgai. 
Amazulu mamwitaga Unkulunkulu na ni we Mūgai. 

Angī Nyasai, Jok, Olodumare, Chukwu kana Engai na nīwe Mūgai. 


Ayahudi mamwītaga Yahwe kana Jehova na nī we Mūgai. 


Ngai etīkaga marītwa maingī ma kuuga ni we Mūgai. 
Mithiri' ya tene maamwitaga Ngai atatü thiini wa ūmwe: 
Wariúki? 

Wathúmbi 

Wahúngú 


Ūtatū ūtatūkaga kūingī: 
Ithe 

Nyina 

Mwana 


Ūtatū wa ūciari. 


1 Egypt 
2 Isiris, Isis and Horus 


Gūciarwo 
Gūtūūra 
Gūkua 
Ūtatū wa Muoyo. 


Aria maathire tene 
Aria marī ho 

Aria magaciarwo 
Ūtatū wa Mindi. 


Rūciinī 
Miaraho 


Hwaiini 


Ūtatū wa mūthenya. 


Ira 

Ūmūthī 

Rūciū 

Ūtatū wa Mahinda. 


Ihinda riükaga rihitükite o ta rūdi: 
Ria ira rigatuika ria ümüthi, 


Ría úmúthi rigatuika ria ira na ría rüciü 


Riu ni riu na ti riu tondū ihinda rītirūgamaga. 
Ira ni ira na ti ira tondü ihinda ritinarügama. 


Rūciū ni rūciū na ti rūciū tondū ihinda rītikarūgama 


Thu ria muthenya rikuite ira ūmūthī na rüciü 
Tondü müthenya ükinyaga ügituikaga ira na rüciü 


Mütonyano wa mahinda ügaciara tene mühituku na tene üroka 


Tene na tene wa tene, na 
Tene na tene ni tene ūmwe, 


Githiūrūrī kia muoyo 


Ngai ni muoyo. 
Ngai ni ūmwe. 


Muoyo ni ümwe. 


Īmwe ni yo kiambiriria kia múmbire wothe, 
Ni yo andü a Mithiri matüire mamicaragia, 


Na Mangiriki na Ayahudi na ndini ciothe, 


Iria inyitithainie Thi ya tiiri na ya maat 
Na mūtambūrūko wa īgūrū ūria tuonaga 


Na mitambürüko ingi miingi tütonaga na maitho 


Mitambürüko iyo ni yo giikaro kia mariüa na mieri na njata 
Iria tuonaga na ingi nyingī tūtonaga! 


Micii miingi ya njata iria igemagia ütukü na gütuonia njira 


Imwe ni yo kiambiriria kia üingi wothe, 
Rügendo rüraya atia rwambagia na ikinya rimwe. 


Ndükanaire itata ria mbura. 

Ngai nī maai 
Ngai nī türi 
Ngai ni riera 


Ngai ni riúa 


Ngai ni ndū iria 
Ī mū-ndū-inī 

T kī-ndū-inī 

Ī ha-ndū-inī 
Īū-ndū-inī 


To-ndū īyo ī kū-ndū guothe. 


Gikúyúini itagwo Mūrungu na ni yo Mūgai, 
Giküyüini itagwo mwene nyaga na nī yo Mūgai, 


Ngai itikaga marītwa maingi na nī yo Mūgai. 


Tūinage Gü: 
Ngai nī we nduma na ūtheri 

Nī we kīrīa kīrī ho na kīrīa gītarī ho 
Ni we njata na mweri na riüa 

Na itheri iria irī gatagatīinī 

Ngai ni we tene wa tene 

Ngai nī we tene na tene 

Tene üria wari kuo mbere ya tene 

Na üria ügoka thutha wa tene 

Ni we Küraya 
Ni we Gükuhi 


Ni we haha na haaria na haria hangī 

Ngai ni mügai no ndagaikaga 

Tondü ni we mügai ciothe 

Ni we wigayaga akagayanira 

Akahe türi na maai na rühuho 

Akahe miti na nyamü na nyoni na ciúngúyú 

Tondū nī we kiambiriria gia ciambīrīria 

Ningi ni we müthia wa mithia 

Na müthia wake noguo kiambiriria giake 

Thi na thi ya thi ni thi yake na ni we cio 

Igūrū na iguru ria Igürü ni Igūrū riake na ni we mo 
Ngai ni we handü hothe hindi ciothe mahinda mothe 


Thathaiyai Ngai thaai nī we mūgai! 


Thathaiyai Ngai thaai nī we mūgai! 


Kügayana ni riathani ria Ngai mügai. 
Güteithania ni riathani ria Ngai müteithania 


Kühotithania ni riathani ria Mümbüre wothe. 


O na ciiga cia mwiri gūtirī kiiganitie, 
Irutithanagia wira ni kūiguithania, igīteithania igateithika. 


Gūtirī wiyenjaga igoti, o na kwiyona ngongo ni hinya 


Thathaiyai Ngai thaai ni we miigai na e guothe. 


Thathaiyai Ngai thaai tondū e thiini witū ithuothe! 


SAN Ing 


Kenda Mūiyūru 


Nyongerera hinya hote kūgana rūrū rwa Gikūyū na Mūmbi, 
Na no ruo rwa airītu ao kenda mūiyūru njuge ūria ūthaka wao, 
Wa mwiri, ngoro na Kongo watambire ngongo cia thi, 

Nginya anake amwe makoyanīra hiū na njūgūma, 


Magikararaniria úthaka matari maraüikia ritho, 


Makahorerio ni aria manaruona makerwo 

Igaai hiü thi, athaka megütüüra maciaragwo. 

Kihooto kia ngoro ni kihoti gükira kihootani kia rühiü. 
Mündü ni ethaithanire na ciiko no ti cia njügüma. 


Kenda ücio niguo waciarire mihiriga kenda! 


Ngwambiriria na maritwa mao rimwe kwa rimwe: 
Wanjirü, Wambüi, Wanjiku, Wangui, Waithira, 
Waceera, Nyambura, Wairimü, Wangari, na 
Wamüyü wakúiyúria ituike kenda múiyúru 

O mühiriga na kiruka kiaruo o ta úria kwiragwo! 


Wanjirú Nyina wa Anjirú 

Ni we mükürü wa kenda múiyúru, 
Mühiriga wake úgúthúkaga Abonjirū ī 
Kwiragwo athemengire hiti, 


Kūruma ūkoroku wa ngoro cia hiti. 


Ūthiū wake ūkengaga riri mwega. 

Ndarī njiriri akirira wega na thayu, 

Oigaga abo njirü itú nī tweherie mbūragano. 
Agendi mamuma na thome kana na nyunjuri, 
Oigaga ngaragu ndihoyagwo ūhoro, ici irio. 


Ni kirorerwa anake mahatikanaga mamumite thutha. 


Wambūi Nyina wa Ambūi 

Ati Múmbúi eragwo endirie kahii njahi ni ngaragu? 

Aca agatümire kagirire andü irio hindi ya ngaragu, 

Gagicoka na kiondo kiiyüru njahi mahüna makfirana, 

Kahii kiondo ngongo mükwa kiongo ta kairitu na nī twahūna! 

Kai nī ma kahii na kairitu gútiri ütangihonokia būrūri i! 

Ombaga kiondo agītaraga njata amenye mithiire ya thi yothe. 

Ni mwara atongoririe mbūtū e ngongoini wa Wambūi mūrīndū, 
Thi yona nyamicore ikihenia werūinī no matimū na hid thi gwithara. 
We nī kirorerwa agerereire handū anake moinikaga ngingo ni 
kwihūgūra; 


Mühiriga wake ūgūthūkaga Abombūi itū. 


Wanjikū Nyina wa Agacikū 7 
Mühiriga wake ūgūthūkaga Abonjikū itū ī! 
We nī wa mūgūnda, oigaga wīra ndūrīyanaga. 
Eragwo ndoi ithia, kiria oi nī güthia mwere būrūri úkahúna. Pr 
Ni njamba agitagira rüriri ogiti makoiga ni we mügiti. 

Akumitie wiyathi na kwiikira maündü müno 4 
Aria mari ūiru makamwita mwiikaria. | 


Athüire mithaiga ya ciugo cia maheni; 


hen 


We nī njorua ya mītī ya kūgitīra arwaru. 
Ūgo wake nī wa kūhonia na kūhoreria. 


Ni kirorewa ati gütiri ühotaga kweheria ritho bart we. 


Wangüi Nyina wa Athiegeni 

Mühiriga wake ügüthükaga Abongüi itū i! 

Kwiragwo Wangūi oimire nda ya nyina akúíte rwīmbo; 

O na e ngoiini no arüinaga ta arī we ürathuthira mūmūkui; 

Ni kio angi mamwitaga Wangoi. 

Kwiragwo he rimwe ainire e nja kwao, 

Nyoni igicuka mitiini haria arainira. 

Mügambo wake ni watümire mararüa maige hiü thi maüthikiririe! 
Rwimbo rügithira üguo, haro ni yariganiire! 

Ni kirorerwa kwiragwo ati ngingo cianangarika ikiambarara 
kūmuona wega, 


Ni kio amwe mamwitaga Wangūi mūtinia ngingo! 


Waithira Nyina wa Aithīrandū 

O na Wangeci ni riake 

Mühiriga wake ūgūthūkaga Abongeci. 

Aatheririe githaka miro ükigia mageca ni kio etirwo Wangeci 
Waithira ndari itherū we ni gūtheria na gūithīria wira ūgathira. 
Waithīra ti wa kūgīrania ici na icio, 

Ambaga kūhinyia hamwe atanarūga hangi. 

Endaga gūthiria mathina ti kimathikirira. 

Ndari wa nda na wa mūgongo. 

Waithira athikagīrīria agaithiria ūhoro atanatua. 

Ni kirorewa anake mamuona merwarithagia 


Getha amahutie na guoko ati mahone. 


homes 


Wacera Nyina wa Acera 

Atī mūceera ndaceeraga na ūngī? 

līni üngi üria ūtarī njīra kana kihariro! 

Na atī aikagia irigū riitho, irigū rīgakahūka mūkahū? 

lini irigü riria icuhu ni gūciara nī küririmira wega! 

Njeri ni mwenjeri kīhoto kioneke mīri wega. 

Njiarwa irenda kūgera njīra gatagatī imūinagīra: 

Njīrīra njira njarii njega njarie kihoto ndihote hootane. 

Ceerera nyakairü na kinandü kia irathimo. 

Ni kirorewa anake mainamiriire wira mamuona no küinamüka. 


Mühiriga wake ügüthükaga: Abonjeri itü i! 


Mwithaga Nyina wa Ethaga 

Etirwo Mwithaga ni mathaga mwiri. 

No mühiriga wake ügüthükaga Abombura iti i! 
Ongereirwo ria Nyambura ni kühuha mbura ikoira 
Kwiragwo Mwithaga atongaga ütukü 

No nī kürara akigariúrania cia rūciū na oke, 
Acurüragia hūngū i rieraini ndikarie njui; 

Na küingata mbwe na hiti itikaiye irio na mahiü. 
Ni kio eragwo ati ritho riake ri hinya müno; amwe makoiga ni 
mithaiga. 

Rürimi rwake rürimagira gitümi na kihooto. 


Ni kirorerwa kwiragwo o na nyoni nī ihuhaga mirüri akihitüka. 


Wairimü Nyina wa Agathigia 
Wairimü, na nowe mügathigia, mühiriga wake ugaga aboirimü! 


Ni mürimiri mimera na miriyo ngwaci gwikira. 

Ni mūmbi nyūngū ta nyina nowe akongerera micore. 

Ni mūturi ta ithe nowe akongerera magemio. 

Omba mihianano ya indo kana nyamū 

Andi makoiga ni ciiruru ciene arataha makamwitigira. 

Anyuaga ekamiire; akaria erimiire; akehumba etumiire. 

Wairimū nī mūregi ūrimū! Na gwakinya nyuguto ya itimū e ho. 

Ni kīrorerwa ati acemania na anake magarūrūkaga magathiī na 
küria arathiī 


Anda makoiga ni tindi wa mihianano na ciiruru iria acoraga na 
kümba. 


Wangarī Nyina wa Angari 

Mühiriga wake ügüthükaga Abongari itū i! 

Wangarī e ūrūme ta wa ngari na maitho ütheri no taguo. 

E mitüki ta ya Ngari akirangira ütari akirangwo ni aria mari! 

Ni mwara atiririe wira andü mambe mahüüne ndüma; 

Maürokera makiüruta na hinya na kiyo na wendo. 

Aikiirie ngari gicinga yona thandi rieraini ikitira mbūri ikihonoka. 
Oigaga ngarari cia künoora meciria ni inooro ria muoyo; 

No ngarari cia kūnoora hiū ni inooro ria gīkuū! 
Ni kirorerwa ati kwi mwanake watūire ahumbiire guoko 


Haría ageithirio ni Wangari ati ürugari ūcio ndūkanyuo ni rita. a 


Warigia Nyina wa Aicakamūyū 4 
Ria Wamüyü, o ta ria ithe Giküyü, rioimire müküyüini, | 
No ringi nī etikaga Wanjūgū tondū wa gūthakīra njūgūini, 
O na Warigia no riake ati nī kūrigia gwa ithe na nyina, 


Kaingi we ndagwetagwo kenda ikigetwo, 


— 


Tondū ati wa kūheerwo mwana gwa ithe, amwe makoiga. 
Aca ūcio nī mīthaiga, angī makoiga, atī tondū aaratha ndahītagia! 


Mwana watüire agiritaga thi ri, magūrū acoka kümaruta kü? Wathi 
ücio akaüruta kü? 

Kwiragwo magego make matherete ta iria mamürikaga nduma 
ūtukū; 

Atheka nyamu igatheka! 

Abol Icakamūyū! Kenda ügatuika kenda mūiyūru. 


(e 


Nyaga na Rūhuho 


Othe kenda maaciariirwo mühuro wa Kiri Nyaga, 

Nyaga kenda ikiümbüka gathūrūmūndūini, 

Ihaicite ngongo wa huho kenda ta mbarathi, 

Irorete miena inana ya rühuho na wa gatagati kühingia kenda 


Ihuhage macoro kenda kwanirira cia üthaka üria 


Watūmire tītri münoru witwo githaka! 

Ngumo ya üthaka wao ügikinya Ithiobia na Mithiri na küngi, 
Anake makiaga toro ni kürota cia üthaka üyü, 

O mwanake akeiya akinyīre ciiruru cia kirotoini giake, 


O mwanake agatwarana na rúúi rúria akorerera: 


Amwe nī Nairo ya maaī merú? iría yumīte iria inene ría Nyanza, 
Angi Nairo ya maai ma bururu‘ iría yumite iria ria Tana, 


Angi rúúi rwa Nijea* rüria rwiragwo rumite Nairo rúgereire rungu 
wa thī. 


Angi nī acio rwa Thinego*; rwa Kongo; Bangi’; Gathai*. 


Gikundi kingi gikigera rwa Macungwa ° Limpopo na Zambesi, 


3 White Nile 
4 Blue Nile 
5 Niger 


6 Senegal a 
7 Ubangi i 
8 Kasai 

9 Orange N 


Haria rüüi rwathirīra makoya magūrū mititüini na irimaini, nao 
Airitu a Mithiri na angi makamoima thutha, 

Maregete gwitikia ati kirima no giciare nyarari ikirite ya radi, 
Mwari wa kirima akirie mwarī wa maaī üthaka atīa? 


Maai na tīīri ri nī kirikü kihumo kia muoyo? 


Maai 
Türi 
Riera 


Riüa 


Riümba ria muoyo ni ririkü? 

Riüa riaragia mwaki na ütheri, 

Rikagayania ütukü na müthenya, 
Rikahiühia mihümü ya miti igatuika miruki, 


Miruki ikambata igürü igatuika matu mairü na mo 


Matu magacuha; 

Mbura igaitika. 

Tiiri ükanyua maai wega 
Mimera ikamera miri 
Ikoimia mathangü na mahüa 
Makeyanika na mangi riüaini, 


Ūguo o üguo müthiürürüko wa muoyo. 


Maai 
Türi 


Riera 


Riüa 


Gütiri wa maai, wa tiiri, wa riera kana wa riüa. 
Ciothe ciī hamwe ni cio ituikaga riümba ria muoyo. 
Muoyo ni ümwe. 

Mandi, nyamū, nyoni, tügunyü, ciūngūyū 


O kiümbe gīgataha gikombe kia muoyo. 


Gütuikaga aingi ni aria mooriire njiraini, 

Haria rūgendo rwaremera mwanake akahanda itimū, 
Akorererwo ho ni mwari wa Maai, 

Akoona ta ari kiroto giake kiahinga, 


Magaaka mūcii kwambiriria kiroto kingi. 


Wethi ūthaka na muoyo mwerū nī imwe cia iroto 

Iria ciaciariire Abirika ndüriri, mihiriga na matūūra mithemba 
miingi. 

Mirongo kenda na kenda tu nio maakinyire Kiri Nyaga, 

Ta aya maari na kiriko kia haria megūtūngana, kana 


Ta aya marathingatwo ni hinya matoi ūmaroretie Mükürüweini. 


Na o rimwe mūgui ügitheca thi magürüini ma aria matongoirie, 
Makiamba gūtīmīra o mwanake arūmītie matharaita make 
Ati megite ūgwati matarona mūūgwatia kana mwena dria úroima 


Migui ikamoirira miena yothe ta mbura ya njahi 


Īgūage magūrūinī mao ikamatigia o hanini gūtheca ciara! 


Marora mwena, thutha na mbere matirona arathani. 

Ni rio maiguire mügambo ūkimatha maige matimū, 

Na matharaita mothe mündü agwete gītinainī kia mükürüwe. 
Magigiathika makiinamirira kūiga matimū hiú na ndotono ciao thi, 


Mainamüka ni rio monire müthuri na mütumia marüngii mbere 
yao: 


Müthuri arī na githii kia nguyo kigwiriire nguo cia thiini, 
Icühi iracuha matü, na guokoini agwete mütathi, 

Nake mütumia miringa ya rüthuku ngingo na moko, 
Mūthuru wa thiriga na nguo ya igūrū na hangi matūinī, 


Guokoini agwete rühiü na kabüthü gaceke ngingo ndaihu, 


Maitho mao eri marorete küraihu ta matarona aya mamoimirira, 
No mürügamire wao wonekaga wi wa thayū. 

O mwanake akeyūria kweri mūthuri na mūtumia ūyū 

Nio matüthiürürükiria migui īroima mītī igūrū? 


Mwarehwo ni thayū kana nī mbaara? Müthuri akīūria. 


Matanacokia ūndū, makiona mūirītu oimīra mbere yao. 
Müiritu Uyu arī na nguo cia njüwa tūrūhangi matu, 

Na migathi ya ciūma na rüthuku ngingo na moko, 

Na kīrangi kia migui ngongo, ūta na mügui mokoini 


Na maitho marakenga ūtheri ūtaramenyeka waguo, kana 


Nī ūtheri wa mītheko kana nī wa kūnunga mbara? 


Kamūira mamake na mamakūke makiona üngi na ūngī, 

Thutha na miena yothe meyohete ta ūcio ūngī, njamba cia ita. i | 
Anake methamba maitho na üthaka tyu wamathiúrúkiria, 4 


Makimenya ni makinya! 


Guoya ükimathira, 
Minoga ikiinogora, 
Hüüta ükamahüütüka, 
Nyota ükimanyotoka, 


Makona ta mathiúrúkiirio ni kiroto, na 


O hau hau makiambiriria kūrota iroto ingi, 
No riu matiamenyaga kana mararota cia biü 
Tondü handü ha kwamba kwimenyithania 
Kana kuga ciathiire ciaikürükire kana atia 


O mwanake erekanagia kiruruini kia müti akangorota. x 
` 


Iruga Ndia na Rwimbo 


Toro ndūhoyagwo ūhoro Gikūyū akiuga 

Acoketie maitho na thutha kwi ngendoini ciao na Mūmbi, 

Akona ta arona wanake wake wiyanikite wanakeini wa anake acio. 
Ni ngaragu itahoyagwo ūhoro, Njeri agīcokeria ithe. 


Nao Mūmbi na airītu ake kenda magītīkania na ūguo. 


Airītu o acio rīu makirora na ya mütitü küguima, 

Kūrehe nyama cia kūrugīra ageni mīrongo kenda na kenda, 
Müthenya üngi magatindīra imatha mīgūndainī 

O cia kūrugīra aya mīrongo kenda na kenda 


Nao arugīrwo gūtirī ūreigua nī toro na kūngorota. 


Thutha wa thikū kenda ni rio mookirire ūmwe kwa ümwe. 
Giküyü akimonia haria mekūgomana akimariria wega. 

Müki ni we ükaga na ühoro, no tugire toro ndühoyagwo ühoro, 
O na ngaragu ndihoyagwo ühoro, ni mükuonio ha gwithambira, 


Mücoke mügagürwo, tweherie hüta na nyota kiongo kihote 
güthamaka wega. 


Airitu kenda magitongoria mütongoro kianda, makiinagira ruti 


Thiririka na ndügathiririkie; ngwenda ütherie ti üthererie, 


Makirikia küina üguo no mithuru thi, magatigwo na miengü, 


Migathi ngingo ikagwira githüri, gatagatiini ka nyondo nüngarü ta 
ki, 
Waithira ni we wambire kürüga haria ndururumo yaitagirira, 


Acio angi makimūrūmīrīra eri atatü othe kenda, nao 
Anake mirongo kenda na kenda mona üguo, 
Makiaüra ciao makirüga maaiini mategwitigira. 
Marikia gwikonyora wega othe magicoka mücii, 


Küria maakorire mathiūrūrūkiirio ni iruga inene ria 


Nyama, ngwaci, ikwa, ndüma, njahi, mühia, mwere, ücürü na njohi 
ya miti. 

Mwithaga akihuha mbura imahe kahinda ga gükenia ageni, 

Mbura na rühuho ikimūigua ikirekera riüa rithamake. 

Nao othe makiambiriria küria na künyua, 


Ngiria na nyoni imainagire nyimbo cia mütitü na riera. 


Na riri mararia na künyua, ethi aya no maraikania ritho. 
Wangüi agiküya rwimbo rwa kwamükira ageni. 
Akirikia üguo nyoni ni ciombükite mitiini, 

Ikomba küu nja itukanage na andü itari na guoya. 


O na gütuikaga ati nyamu cia githaka nī ciategire mati! 


Riu Giküyü akirügama akiaria: 
Njugire atīa? Mūki ni we ükaga na ühoro. 
Ni mwaria na iria mwatigia no imwetereire, 


Riu ri, ni magegania marikü mwatūtegera? 


Andü a na küu mumite mainaga irikü? 


Hau ningi anake makiyumiria, 

O mwanake na ndügo ya küria oimite, 

Kana rwimbo aramenyeire rügendoini. 

Nao aria angi nindarama cia gwithondekera o hau, 


Aria angi mitürirü ya mīrangi kana hi na mirüri na ihüüni 


O mwanake okaga na ndügo cia magegania: 

Amwe kürüga rieraini kwigonya na kwigonyora, 

Ta aya matari na ihindi mwiri, 

O mwanake kwenda kwiyonania ta ari we wiki kienyü kia Ngai. 


Nao airītu mona üguo no kugiriria na hi na ngemi! 


Hwaiini airītu magakia mwaki wa ndungu, 
Ütheri wa mwaki ügatukana na wa njata na mweri 
Makoerera ngano cia küria o mümdü arokiire 


Airitu aya no gwathamia kanua maigua cia magegania maya! 


Kiumia na kingi igīthira; müthenya ndia na ndügo, ütukü ngano. 


Kihwaini kimwe Giküyü aktarīria kirindi akiuga: 

Tondu riu nimwahurüka mwaria mwanyua na mwaina ri, 

Ni kii biū kiamürehe gükü mumite miena yothe ya rühuho? 
Kana mürarügirio rieraini ta mahuti mūroka mūrereire igūrū 


Rūhuho rwaga hinya rūramūita gūkū gwitü nja? 


Ūmwe kwa ūmwe makiaria no rwimbo rwarī o rümwe: 


Ati ningumo ya üthaka wa kenda yamahuruta na gükü! 


— 

Atī ngumo ya erorerwa aya yamakinyiire o küria maatüüraga, 
Nginya mündü e wiki ūtukū onage ciiruru ciao ikimüthakathakia, 


Na gwakia kiroto kiri o ho, na ciiruru ici iri o ho, 


Na múndú athii gúcinyita ni imonyokire ta ari kūmūthirīkia, 
Kana kümücumikia üirü üyü mühoro münyoroku ta ki, 

Na üthaka wa maitho marakenga ütheri ta njata. 

Gütiri weraga üngi akiumagara, monanagira njiraini, 


O mwanake agereire yake e wiki kana mari gakundi, 


Rügendoini rwa guthii kuria mooroteirwo ni iroto ciao. 
No maakinya, thutha wa magerio na mihingica miingi, 
Ni maronire ati o na iroto icio ni ciamahenagia, 

Tondü ri maitho mao ni mareyoneire ati 


Ūrirū wa üirü wao müruru ükirite ūthaka wa ciiruru manona 
irotoini. 


Kwoguo mürokite kūhūnia maitho, Mūmbi akīūria. 
Mwainüka müganagire aria mwatigire ngano cia üthaka? 
Aca, ti ng’ano twaiyira, amwe makiuga, muoroto ni ümwe: 
O mündü atahe ngoro ya ūmwe wa aya kenda, 


Ainūke nake kwao mahirige mühiriga mwerú. 


O rīmwe makiigua mitheko ndumaini othe makīrora nakuo 
Tondü anake aya matiaiguite mitheko igütherüka gikeno ta iyo 
Makiona magego na maitho marakenga ütheri. 

Riria mwene mitheko iyo amürikirwo ni ütheri wa mwaki 


Makiamba kümaka ni kuona müiritu mügima agikirita. 


tk Šās 


Gīki nī kihinga nda giakwa, Mūmbi akiuga, kiria kiiyūragia kenda. 
Warigia aroigire ambe amwirorere arī o nyümbaini tondū 

Maitho make monaga kūraya na matū kūigua i kūraya 

Magūrū make nomo maaregire kuma wanainī no 


Mwiri ūyū üngi wothe ni mūgima na endaga kwiikira maúndú. 


Ni mwakiyonera othe, nake Giküyü akiuga, 
Kenda mütheri ni watuika kenda müiyüru, 
No inyui ni mirongo kenda na kenda. 

Ni ndute makümi kenda mangi kü? 


Kana ni müiritu ethuurire kenda wake? 


Gīkūyū na Mūmbi 


Mwanake ūmwe akirüga na igürü, 

O na ndahotaga kwaria ni kürarama ürüme. 
Gütiri haha ütari rühiü na njügüma yake, akiuga, 
Reke türüe mbara ya arüme kwa arüme, 


Matigari kenda marigie na airitu kenda! 


Na akīrīkia ūguo ni acomorete rwake, 

Na akanjia gūtūha kūu ta ndegwa ndūi, 

Agīthamaraga ta kūndū ūrūme ūramūrūma harūrū. Nao 
Acio angi magicomora ciao makiambiriria gūthamara, 


Hiū mirongo kenda na kenda ihenagie ta rūheni ūtukū, 


Andü mekürigainie wega, gwithamba na kürianira hamwe, 

Riu mahanage ta nyamū cia mūtitū irutaniire ndwara na mithangiri, 
O mündü akiugaga ati kūria we oimite nī kuo kwega, 

Ati rüüriri rwake ni ruo rwamūre ni Ngai, 


Kana Ngai ya küria we oimite ni yo Ngai ya ma! 


Mwaüruta küria guothe mumire mwatürehera? 
Ati mbara ya inyui kwa inyui? Kai mütari mbuguiro? 


Mbúragano ya andü kwa andü ni ndüi? 


Mürehirwo gükü ni kühaara wendo kana ni küharwo ni haaro? 

Arī a nyina makīmugīra ngemi. 
Wangüi agiküya rwa thayü, 
Othe makiamükiria 

Ngoro ikihorera, 


Anake magicokia hiü njora. 


Mümbi akiuga 
Njitagwo mümbi ta 
Mümbi nyüngü 
Mümbi mümbo 


Mümbi mümbire 


Mümbi ciümbe 


Giküyü akiuga 
Mümbi wanyümbire A 
Mümbi wombire ngoroini 
Mümbi mümbani na kihooto | 
Mümbi mumbüria Ma na Thayü | 


Reke Mümbi oimbūrie ündü üngi. 


Mümbi akiuga 

Aya ndamakuwa na nyüngü ndaini yakwa, 

O ümwe mieri kenda, 

Yothe mieri mirongo kenda! 

Gwakwa gütigüitwo thakame ni ündü wa aya kenda, 


Tiga hihi ya mbüri igongona ria kirathimo! 

Giküyü akiuga 

Ithuothe twaciarirwo ni mündü 
Tükimürigithatha ümündü 
Tūūkūrie na titinenganiririe. 
No gūtikiagaga mūharagania, 


E mumi na nja kana e thiini, 


Gwaka ni wīra, 

Hari mündü üikitie maitho kabere, 
No gwaküra ti wira, 

Hari mündü ürathii arorete na thutha, 


Ta mündü mügima akiiririria gūcoka wanaini. 


Mbaara ni kaharagania! 

Thayū nī gacokanīrīria! 

Mūrūi na mūrūi mainūkagia kīrīro: 
Wathayü na thayū mainükagia mitheko. 
Nii na niī tumite künene tükinyirite thayū, 


Tuoimire kuo twi karündo; 

Amwe kweherera mbaara, 

Angi kweherera ing'úki cia mīthemba, 

Angi kwenda kūmenya kiria kiri mbere ya kahinga. 


Mindi, mūndū etagwo macaria, mwethi, mwendi kümenya. 


Ithuothe twarorete irimaini cia mweri, 


Igatügucia o ta ūguo mūragucirio ni kenda, 


DIANA 


Le? 


Amwe aitu makiürira njira: 
Tweyonire türi ithuiki na ūyū wa nit; 


Thakame njithi; ngoro gütuuma mwihoko, ati 


Hihi ni tükonana nao ringi tondü 

Mündü wothe müciare ni mündü, na 

Üremenya ati we nī mwana wa mūndū na mündü, 
Ücio ni mündü witü! 


Mwari na mürü wa Mündü. 


Üka tügeithanie 
Üka tünyuanire 
Üka türianire 

Üka tüteithanie 


Manda ni mündü ni úndú wa mundu üria ūngī! 


Nikio twakúngúira iceera rianyu, tondú ni 4 
Muongerera andū aria matümaga mūndū atuike mūndū! 

Na ithui kūmūnyita ūgeni ni tuongerera ūmūndū wanyu! 

No ni mürakionire tūrarī na indo cia kūgitīra ūmūndū witü, 


Ndūkaharaganio nī müharagania wa ümündü wa andū! 


Mündü, o ta Ngai, ni wa marītwa maingi, no riake ni múndú. 
Mündü e guothe maündüini mothe ma thi na ütüüro, 

Tondü ‘ndü’ iría i mü-ndü-ini ni yo ndú' iría i ma-ündü-ini mothe, 
Maria mangiarwo hari kimwe kia ihüba inya tu: Mündü Kindü 
Handü Undü 


ro 


Ndū īyo i maündüini mothe no yo gītūmi kia ūndū na maūndū ma 
múndú. 


O na mwatuona úguo, nii na Múmbi tumite kúnene, 
Tūkambatania irimaini, 

Tūgaikūrūkania miikürükoini, 

Tükagerera mikuruini, 


Tūgaikūrūkania na njúúi! 


Múmbi akiuga 

Mūrī muona iríma iratuthūka úrikuini wa nda ya thī? 
Mūrī mwatengerio ni mahiga matune ta mwaki? 
Mūrī muona rūūi rwa mwaki rúgituthúka irīmainī? 
Gikama gītune kinyūrūkage kahora kuma irimaini? 


Müri mwaigua cia ndamathia ya maiini? 


Gīkūyū akiuga 

Rimwe ni twamionire yumiritie münua maaiini, 
Ihithite mwiri üyü üngi maaiini moimu haha nginya ki 
Igathii itigite tükümbi haaha nginya mūico wa maitho, 
Yahihia maai makahūyūka mūhūyū mwerū cua! 


Makagūtha thi ta maya maratherūka marakara! 


Mūmbi akiuga 
Ringi ikarūgia maaī nginya matuini magatuika mūkūngambura! 
Kai atari kio tuorira irimaini cia thi nyūmū, 


Nakuo ni mwakiigua ūrirū wa kuo, 

Mahiga ma mwaki gūtuthūka, 


Ūtune ūgatherera irimaini na mükuruini ta rūūi rwa thakame! 


Gīkūyū akiuga 

Na no kuo tūretha gia küria, 
Tūkaguīma nyamū hamwe, 
Rīmwe igatūtengeria, 

Rīngī tūgacitengeria, 


Ngúmwira atía anake aya? 


Rimwe ni twagúire thī ni minoga, Múmbi akiuga 

Nakio kinyamü kiigana njogu kana kirima, kina 

Hia mügwanja magürü mügwanja maitho mügwanja 
Matü mügwanja, maniürü mügwanja na ciongo mügwanja 


Gigiüka na hari ithui giathamītie tünua mūgwanja, 


O riri tweciria ni twathira, Giküyü akiuga, 

Tükiona twahumbirwo ni kiiruru kinene, Mümbi akiuga. 

Kiari gia kinyoni kiigana ta ki, Gikūyū akiuga 

Gīgītūhuria na ndwara irahimbiria mwiri wothe, Mūmbi akiuga. 


Gigituoya gigitügereria rieraini, twathianga gigitüiga thi, gigithiira. 


Macio mothe ni tuonete, Gikūyū akiuga 

Na Mūmbi ndangiuga hui! 

Kana atigwo na thutha ūndūinī: 

Kūnyuguta ihiga, mūtī, itimü, kana mügui, e ho, 
Ndaikia agaikia, aikia ngaikia. 

Ndidi twakinyire kirimaini giki atia kana 
Hinya üria watükinyirie haha tütari atihie! 
Tuokire tügwite toro, o ta inyui. 
Twakomire toro mieri kenda, 


Ta aya ahumbire na ndarwa ya thayü. 


Kai gwi kirathimo gikirite thayü? 

Tuokirire twi gitinaini kia mtiti úúria, akiuga 
Hau akiamba kuorota na ya Mükürüweini 
Na tügiükira ūguo üyü nī athogothire, 


Ati tüthimane hinya. 


Twatindire üguo, 

Güthukania hinya 

(Akiorota Mükürwe ringi) 

O hau gitinaini ni ho twahotaniire, 


Twiroreirwo ni nyagathanga ngiri! 


Ma inyui ta guo! 

Mwi mirongo kenda na kenda nao kenda müiyüru 
Aya akwa ni o megwithurira. 

No hari ündü ümwe tu mategwithurira: 


Akwa matikumagara matütige haha. 


Múmbi akiuga 
Ni ngwenda gúgaathaka na tūcūcū na tūcūkūrū twakwa! 


Andu maküra nī a kúrerwo ta üria nao mareranire! 

Waroragwo akarora aria wamüroraga. 
Mwacoka na kenda witü, ni tuoyage rügendo rüngi kümaceerera? 


Kana ni muoyage rügendo rüngi gütüceerera? 


Warigia akiuga 

Tigaai kümaka! 

Reke aya a maitü mathii menda. 
Ni nii kihinga nda gúkú 

Ndiri kündü ndirathii. 


Ngūtigwo na inyui ndimütungatage ükürüini wanyu! 


Mümbi akiuga 

Ni ma wee ni we kihinga nda gitü. 

Ciira no ümwe gütiri maciira meri, tondü 
Gütiri wa nda na wa mügongo, 

O na magürü maku magükararia atia 


Uri ūmwe wa kenda mūiyūru! 


Giküyü akiuga (aroretie miario kūrī ageni!) 

Ngoro yakwa nī nene; no yamükire thī yothe, 

Uria woyana na ūmwe wa aya nī twatuika ndira imwe. 
Bürüri nī andi ti türi.Tugire atia? 

Manda ni mündü ni ündü wa andi aria angi! 


O nao andi ni andi ni úndú wa mūndū! 


Ūcio ni guo uge wa kiugo ngeithi: kūgeithania. 


Guoko gwaku na gwakwa ikageithania! 

Wa kanini wa kanene mwanake mūirītu mūthuuri na mūtumia, 
Twake itūūra rierū ūtūūro mwerū rūciū rwerū rūngī na rūngi! 


Üteküiganira, acokere o gacira karia okiire. 


Mwanake ūmwe akirüga na igürü akiuga: 
Nii nyumire gwitü gütaha ti gütahwo. 
Njükire kühikia ti kühikio. 

Angi eri na atatü na angi eri o nao taguo. 


Acio anana makioya magürü makiumagara. 


Giküyü akiuga 

Matigari ni mirongo kenda na ümwe! 

Mirongo kenda na ümwe kwenda kenda! 

Aya akwa matingithura o üguo. 

Gütindania ni kümenyana, kwendana kana kümenana. 


Rekei türokanire müigue itua riakwa. 


Müthenya üngi makimuma thutha nginya nyümbaini, 
Ta kündü ageni aya mataracionete wega. 

Ciari nyūmba igiri na ikümbi riiyūru magetha; 

Kiugü kia ngombe ikümi na igiri, mwena ümwe, 


Bere da M 
Na mwena ūcio ūngi mbūri na ngondu. 


Ūyū mwako nī moko maitū, Gikūyū akimera 

Nao airītu kūgimara, makiuga ati meyakīre ino ingi, 
Magitonya kuo tiga Warigia waregeire kwa nyina. 

Na inyui ageni aya mūtigocoka gūkoma nja ta nyamū, na 


Mütigwakirwo ūikaro ni inyui mükwiyakira. 

Kúúria nyunjuri nī kuo mūgwaka, Múmbi akiuga 
Riüa rikiratha mwambiririe mwako; 

Riüa rigithüa mürikie nyūmba kenda 

Anake kenda nyümba imwe; 


O nyümba igetanio na ūmwe wa kenda müiyüru. 


Ari o nyūmba thiini Warigia akianirira akiuga 

Ati ndekwenda nyümba o na irikü itanio na ritwa riake 
Ngoro yake ni yo nyümba yake 

Ati uria agetikiria atonye nyumba iyo yake 


Ūcio ni we wake, na ni aramenya nūū. 


Wambii ni amatongoririe kūmonia gwa gütua itugi na mīkīgii, 
Akimera watho wa Giküyü na Mümbi ni gütiya mümbire, 
Tondü künüha müti kana nyamü ni kwīyūnūha! 

Ndükanorage nyamü atangikorwo ni kwigitira kana ni ya irio; 


Na müti wamunywo hakahandwo üngi. 


Magikigayana wira küringana na ühoti wa mtindi, 

Matekuga üyü ni wa müiritu na üyü ni wa mwanake, 

Gikundi gigathii gūtua na gükuwa miti, kana ithanjī na rūthirū, 
Riüa rigithüa nyümba kenda ciari thinge na ikagitwo, 


Nyümba ikaheyo ritwa ria ümwe wa kenda othe tiga Warigia. 


Müthenya üngi Giküyü akimatwara gatuamba githakaini, 
Akimonia riko ri na tiiri mütune, na 


Kihuhiri mwaki mwenaini wa mahiga matatü. 

Ūturi ni wira wa moko na maitho na meciria, akimera, 


Na airītu akwa matirī ūndū matathukagia. 


Kuma hau nake Mümbi akīmonia kiganda kia nyūngū, 
Ati o na ūyū nī ūturi wa muthemba úngi, üturi wa riümba, 
Nyūngū cia kūrugīra irio ciumaga haha, Mūmbi akīmeera, 


O na mīūndūri ya gūkima iicūhagīrio o haha, 


O hamwe na ciuga na tuga na inya cia kūiga maai na ücürü. 


Mūthenya ūyū üngi Gikūyū akīmarīria o ringi. 
Ndiramwīrire atia? Aya akwa nī o megwithurira, 

He ngīrwa cigana ūna mūkwamba kūrūga mūmenyane, 
Ya gwithurira ndīrī igorwe; úkanyuiriire nī we úl kari rita. 


Müiritu e kwamba gwikunyira ikumi matuike ita riake. 

Magerio Magwa na Mahota 


Hindi ino yothe gütiri mūiritu wonanitie haría ngoro irorete. 
No riria merirwo magakunyane, o mūirītu akunye ake ikūmi, 
Othe Kenda mambire gūthii harī ūmwe, 

Hagigituthüka ngarari gatagatiini kao, 


O mūirītu oigage atī ūcio nī we ekuonetio nī ngoro. 


Ngarari ciamata mūno igītuīka njinū: 
Wanjirū mūthemengani! 

Njeri mwene gīta kīūru! 

Wambūi müthii mithaiga! 


Wanjikü ndogothi njügiti! 


Wairimü müka wa irimü! 

Wangari mithaiga ya ükari! 
Nyambura mürugi ürogi na kanua! 
Waithira ütaithiragia kana gütheria! 


Wangüi müregeri ngoini; mütinia ngingo! 


Warigia nowe tu ütaingirire ho, 

Tondü ritho riake riamürikite o ümwe tu. 

Giküyü na Mümbi mamakire müno, 

Tondū matirī maigua ciana icio igicinūrana üguo. 


Mūmbi akimatwara ndundu gwake nyūmba: 


RE 


Mwaruta mītugo ino kū? 

Mūgatiga njīra ya gītīyo thayū na wendani? 

Non woigire ngarari cia kūnoora meciria ni inooro ria muoyo, 
No ngarari cia kūnoora hiū nī ngararia muoyo? 


Wangarī, othe makiuganīra. 


Nūū wathemengire ūkoroku wa hiti, ngoroinī? 
Wanjirū! Othe makiuganīra 

Nūū ugaga itūmi njega itume kihooto? 
Wambūi! Othe makiuganīra 

Non ugaga ūgo wake ni wa kühonia? 


Wanjikū! Othe makiuganīra 


Nūū ugaga wa nda athuthirwo ta wa mūgongo? 
Waithīra! Othe makiuganīra 

Nūū mwitaga mūregi ūrimū? 

Wairimū! Othe makiuganīra 

Nūū ugaga mūndū ahore ta mbura ahorie mwaki? 
Mwithaga! Othe makiuganīra 

Nūū wi mūgambo ūhoreragia mbaara? 

Wangui! Makiuganira 

Na nūū ugaga tūkinyīre njīra gatagatī? 


Njeri! Makiuganīra 


līni tondū gatagati gatiri mwena ūyū kana ūyū, Mūmbi akiuga: 


Kīhooto kigeragira gatagatī gūthima mwena üyü na ūyū. 


Nii na thoguo tumanītie hanene, 


kugi Qa nn 


(e 


Ni tüthukanitie o ūū wega kümenyana kiruka. 


Güthukania na ciiko cia gwaka ti ciugo cia gwaküra. 


Ngoro njega itongoragio ni kiongo, 

Ngoro na kiongo na moko ikarutithania wira. 
Mündü ndeyonaga igoti. 

Tügwika ündü üyü na njira ingi. 

Kihoto kiihootanīre. 


O na akorwo ti kuo inyui mürakoma, 

Nyūmba iria mūrakire ciitanitio maritwa manyu tiga Warigia. 
O mwanake e güthii githakuini kia nyūmba iría arenda güceera, 
Na inyui o mündü athuure ümwe wa aria mari githakuini giake. 


Ngoro yacaria, kiongo gigatua! Mütikanarüfre arume ringi! 


Gwekirwo o ta üria Mūmbi aatuire: anake magethurīra githaku. 
Hari ūmwe wambire kwanganga ta hatari githaku kiramükenia! 
No nake akirikiriria kwihatira hari kimwe gia icio kenda 

O githaku gikirigia na anake ikümi 


Tondü Warigia ni aregire gwakirwo githaku. 


Kuma muoka müriyaga mükanyua, Giküyü akiuga 
Müthenya ni ndūgo ütukü og ano 

Mürararaga nja nyekiini rungu rwa miti, 

No riu müriiyaraga nyumba thiini, 


Githakuini kiria mundu ethuriire gūceera. 

Mūtitū aya ūtūthiūrūrūkiirie nī guo mugunda witu. 
Maat tūrutaga njūūtinī; nguo ni ithui twithondekagira. 
Tūrī ūrata na miti, nyamu, nyoni, ciümbe ciothe. 
Twaragia na cio amu gutiri gitari mwaririe. 


Tükwambiriria kürora haria mwakinyia rwario na mūmbīre. 


Ūtukū wakinya airītu makirwo mehithe mūtitūini 

Anake makamacarie hatarī wi na gīcinga kana kīt: 

Gūtirī mwanake wonire mūirītu ndumaini iyo 

O mwanake acokaga arī wiki akiugaga nī yatumana mūno 


No makirikia othe gükinya, airītu marī thutha wao mamacemete 


Riu anake makirwo mehithe o ikūmi ihinda riao. 


O ta hau kabere, gikundi kia Wanjirü ni kio kianjirie. 


Wanjirü amarehire ūmwe kwa ümwe makarigwo amona ndumaini 
atia. 


Anake acio angi o ta guo o gikundi ihinda riakio na müiritu ümwe. 


Airītu makimoimbuthúra o haria mundu ehithite. 


Giküyü akiuga 

Ithuī twamenyeire icio ngendoini citū 

Ati miti, mwaki, rühuho, mūndū kana nyamü, 

O kindü kirī mügambire wakio, mütungu, mühoro, o üguo, 
O na makinya ma nyamü na andü ni mari mügambire wamo. 


Mügambo wagütha kindü ni ücokagia kayü na küria umite. 


Mūmbi akiuga 

Indo ciothe nī icokagia kayū o na karī kanini atīa, 

Ungithikiriria kayū wega no ūmenye gacokio ni kii na haría gacokera. 
Gūtū ni kuo maitho ma ngoro: ni kuo gūthuthuranagia mīgambo o 
na kayū, 

Kimenya ücio ni wa kii, ūroima naku na úrorete naka. 


Ni kio twīraga aya: tega matū. 


Müthenya üngi ni macindano ma güthondeka nguo, 

Kuma kwi njüa iria ciatigaraga mathinja na küria nyama. 
Kūhamba miti kana kürüga muti uyu guthii hari ungi, 
Gwakia mwaki na njira ya gūthegethania tūhiga kana tūmītī 


Kūnyuguta matimu, gūikia thimbū, mahiga na nyuguto ingi. 


Mūthenya wa mūthia wari wa kūratha na migui, Gikūyū akimera. 
Othe makimuma thutha o mündü üta na irangi ngongo 

Giküyü akimatwara handü hari na müküyü müraihu na mwarii 
gitina. 

Gatagatīinī hakuhi na rūhonge rwa mbere hari na ritho ria mūtī, 
Kirema gitari na makoni kiyakite mühianire wa gīthiūrūrī. 
Ndirenda o gikundi kionie airitu úria kiti gúthima na küratha, 

O mwanake na wathi wake, Giküyü akiuga 

Ta reke nyambe ndimuonie ndiroiga atia! 

O hau we na Mümbi magicoka na thutha makinya maigana üna. 


Mumbi akiruta mügui kirangiini akīhatīra ūtaiinī, 

Agīcoka akiúgeta ahingite ritho rimwe akfürekia: 

Mügui wathire ükihuhaga mirüri nginya kirithoini gatagatī. 
Nake Giküyü agika o ta guo; gükihana ta arī macindano mao erī, 
Maitho mao makengete ta macoka withiini wao makiuhana. 


O nao anake moona üguo no mirüri ihüni na rühi. 


Hi! Wathi waküra wongagirirwo üngi, Mümbi akiuga. 

Riu ni ihinda rianyu anake na airitu mútuonie 

No mütikürathira haaha twarathira amu türi aniaru, Giküyü akiuga 
Na agicokacoka makinya mangi na thutha. 


Riu Wanjirü ni we hamwe na mbütü yaku, Mümbi akiuga. 


Mbütü ya Wanjirū ikiambiriria gūthima kügeta na kūratha. 
Othe kenda makihota küingiria mūgui kirithoini. 

Riu othe makiroria maitho kwi Wanjirū. 

Nake no gūthima kūgeta na kūratha ta hatari wīra. 


Mbūtū icio ingī igīka o ta gīkundi kia Wanjirū. 


Ikundi ciothe, anake na airītu, ciarīkia kūiganania wathi, 
Gikūyū agicokacoka na thutha makinya mangi. 
O ūguo o üguo ikundi gücindana hatari kiracinda kingi. 


O marikia agacokacokia kirūgamīro makinya maigana ūna na 
thutha, 


Nginya mūicoinī kīritho kia mūti kionekanage na hinya nī 
küraihiriria. 


Hari mbütü ya Wanjirü no ümwe tu wahotire küratha gatagati. 


O ta mütugo Wanjirü ni we warigirie nake 

Akirekia mügui ükibiririka nginya ritho gatagatī. 
Ikundi icio ingi o ta guo mwanake ūmwe kana eri makahota 


No airītu othe gūtirī wahītagia kiritho. 


Riu Giküyü agicokacoka thutha makinya mangi 

Othe makigeria no gütiri riu wahotire küratha kiritho gatagati 

O riri matua ati matigane na küratha macindane na ündü üngi, 
Thutha wa haría maart makiigua múgambo woiga: rekeei nanií 
ngerie 


O rīmwe makiigua mūgui úrahuha mirüri nginya kiritho gatagati. 


Warigia agiikia ūngī na üngi yothe ithecage kiritho itekühitia. 
Anake makīrorana ni kürigwo arahota üguo atia aikariire magürü. 
O nao airītu a nyina ni marigirwo akinyire hau atia matekūmūigua. 


Mwanake üria wambite kwaga githaku akimücomorera migui, 


Warigia ndoigire ūndū no kirangi ngongo agikirita na ya mūcii 
agithekaga. 

Magerio ma Heho 


Kwari kirücini kia matu matheru Giküyü na Mümbi marūngiī 
hamwe, 

Mbūtū kenda mbere yao, o mbūtū itongoretio ni múiritu ūmwe 

O na Warigia üria waregire cia mbūtū arī ho aikariire magūrū 
Gikūyū akiorota na kiara aroretie mūico wa ritho. 

Ni mūrona kiiria kirahenia küüria kúnene? 


Ta mweri ūtukū kana mahüa merü cua? 


līrīa irahenia ni nyaga na kiiria ni Kirī Nyaga, Mumbi akiuga 
Kirimaini kiu ni ho twamūkīrire kīrathimo, 

Tükiongereka hinya na ūmīrīru na mwihoko. 

ii tondū twi hau igürü ni rio maitho maiti magwiriire ūthaka ūyū 


Wa būrūri útagaga irio kana maai kana githaka. 


Ngīigua ndakuūkirwo o rimwe, Gikūyū akiuga 
Ta ndirahehererwo ni ūmenyo ungi gútúini, 
Ati ūthaka ūyū ni witū na njiarwa citü, 


Hamwe na ndūrīrī iria ciothe tūgakorwo tūhutanītie nacio, 


Kana iria twaciaraniirwo! 


Githī mūtiatuumīrīra mumīte miena yothe ya Thi? Tegai matū: 
Uria ügükunywo ni aya akwa nī twatuika athoni mbari īmwe. 


Ni kio o rücini minjaminjaga mai matheru njúthiriirie Kiri Nyaga, 

Giikaro kia Mwene Nyaga iiria mürona na maya, 


Uria watuonirie njira ya Mükürüweini wa Gathanga. 


Na tondū riu müri yanyu ni yagandūka ni maria mweka 
Ngwenda mūroke rūgendo mūrorete Kīrī Nyaga, 

Inyui na airītu aya mūkinye makinya twakinyire, 
Mügerere njira iria nii na Mūmbi twagereire, 


Münyuire koiga nii na Mümbi twanyuīrīire. 


Mwakinya Kiri Nyaga mūrūme ngundi ya nyaga mwikire ndigithūini, 
Mwaroranga ni múkuona maai maraganu kirürii nyungu ya Ngai, 
Müinamirire mütahe mai mwikire ndigithūinī nyaga na mai itukane 
Ngwenda o mbütü indehere ndigithü ya nyaga na maai, 


Ya kümürathimira kiambiriria kia rügendo rwa gwaka rüciü rwanyu. 


Tini múkiambiriria múkamenya haría ithui twambiriirie, Mümbi 
akiuga 

Múkiongerera mükamenya múrongerera kii na ni kii 

Rúgendo rwa muoyo ni ndaya nginyia 

Rútihanyúkagwo na ti rwa múndú e wiki. 


O kiondoini ni ndekira tühiga twa gwakia mwaki na rigu úngi. 


Hari úndú üngi ngümütüma naguo, Gikúyú akiuga 

Ni mürona üyü, akiuga, na hau akiamba kuorota Warigia. 

Riria ndonire magürü make matiraküranira na mwiri üyü üngi, 
Ni twathire mügumoini küruta igongona na küüria kihonia 


Ngiirwo kihonia gi kwa Mwengeca múnene wa marimü, 


ira IC Un nn 


Ati ūcio e rūcuīrī rühonagia ciothe, 


Tiga atī ndonagwo no eyonanirie na 


Akoragwo e mūrangīre nī mbūtū ya marimū na / 
Rücuiri rūu rüküraga rürimiini rwake gatagati. V 
Ndanamūcaria akanyua kagera tiga ciiruru ciake. 4 
Ni 
Mümüründe mümügucie rürimi mümunyüre rücuiri! 4 
Kīhonia ciothe kirūnge magūrū ma Warigia erūgamie. | 

Rūgendo rwa Kenda 


I riu ngüheyana atia cia rūgendo rwitū: 
Ati ni tuoimire gwitü Múkúrúweini, 
Twina thanju na migui na matimü, 
Twihotorete ümiriru na mwihoko, 

Na ithui Kenda tücuritie tütigithü mwenaini | 
Tūrorete kirimaini kia mwīhoko? 

Thikū imwe ni tūrona nyaga ikihenia, 
Mūthenya üngi ni ngunike nī matu, 

Na mūtitū gūtumana nduma ta ki, na 

Ūtukū nī nduma! Ringi mūthenya nī nduma! 
Na njeneni gücenena haha na haaria, 


Ta njūrūūri cia ngoma mūtitū! 


Twambiriirie na nyimbo na mītheko, 

Anake amwe moigage ati rūrū ti kinda, 
Kūringithania na ngendo iria managera, 
Makinyirite kirorerwa kia üthaka wa Kenda, 
Matongoretio ni ciiruru irotoini ciao, | 


Na witikio atí rimwe iroto ní ikahinga! Makoiga ati 


Angikorwo makinyirio ni kiiruru gi kiroto ri, 


Īrīu mareyonera kiria kirahenia kirima igūrū? 


Na kümenya ati aciari aitü maari kuo na makiumira? 


attālā Garija u 

Twathiyathiya tügikora rūūi rūtumanu ithanji, 
Mitheko igithira, ngoro ikiheha na ikirikira, 

Tuona anake atatü aria matongoretie mahurio ni maaj, 
Tuonage magūrū mao rieraini ta ma mühüüri kihindii, 
Tügicoka tükiona thakame yatherera maaiini, 

Na ingangi ciiyanikite húgúrúrúini cia rüüí 
Tükimenya o rimwe acio ni kūmerio nī ingangi! 
Airītu othe ni twarīrire magīthira, 


Tondú ūmwe wa a cio ni mwanake uria twangenganagīra, 


O na arūme amwe nī maamakire mūno 

Amwe kūhingīrīria maithori na hinya 

Aria angī kügirika maithori makanyürürüka 

Na angi küinaina mwiri ta thaara matekuga ündü 
Anake amwe makiuga rüu ni rüüri 

Rwa gúkanania kūringa radi rau, 

Ati marüringa mekürikiriria ndainī cia ingangi ingī, 
Kana ndaini cia nyamū ingi njūru gükira ingangi. 


Mīrongo itatü na kindü magicokera o hau. 


Rūgendo rwari na magerio maingi: 

Manene o na manyinyi ta 

Güthecwo ni miigua, 

Kühia ni njegeni na thabai, 

Magūrū kūimba na maniūrū kimira güitika! 
Rimwe ni twakorire karūriī ka nyeki, 


Wakinya ikinya hakahomboya, 


Takiamba kūgeria na miti, 


Kūrora kana thi nī nūmu, 


Wangarī nī oigire tūtikagere ho, 

No tükimükararia nī ūndū 

Anake gütümiriria ati ni gitindiri, 

Na gitiri ūndū tiga kūhomboya, no 

Twakinya gatagati angi mügwanja makihorokera, 
Ta aya magucio ni kindü na küu rungu, 
Tūkīrigwo kana ni guthii na mbere, 

Kana ni gücoka üria tuoka, 


No gúthii na gúcoka no ūndū úmwe, 


Tūkīnyitana moko tügithii twi mūhari, 
Getha ūmwe angikora kīrima kingi, 

No tümügucie ta moko maitū arī mūkwa. 
Ni twakirire hatari mūtino ūngi, 

No twaringa tükiringwo ni tha, 4 | 
Ni ūndū wa acio aitu morīra ndindiriinī, 

Ta aya mamerio ni nda ya thi. 

Kiria kiari kīritū nī nganja ngoroini: 

Twathii ka? Gwika atia? Kügiira ki? 


Amwe makiuga tūrorete gūthira, 
Makiuga ni megūcaria njīra macoke, 
Na makioya magūrū tūmeroreire. 


O na ithuī aya angi twatigirwo na ciüria, 


Tüthii na mbere kana tūcarie njīra tūinūke? 


Tiga ati o nakio kirima no gūtūheneria, ningi 
Twaririkana maria inyui aciari aitū mwanona, na ni 
Mwamatoririe ni kwihotora ümiriru na mwihoko, 


Tükaigua o na ithui no mühaka tütorie! 


Twathiyaga múthenya, ütukü túkamamirira o haría türüiguira toro. 
Ni twathire thikü tütekuona ügwati na mitheko igicokacoka. 

Tiga ati hindi iyo türatheka ningi anake eri makirümwo thūngwa 
ninyoka, 


Wanjikū agitanuka miri ya miti agiitiriria mai mayo irondaini ciao, 


Hinya wa mīti ūgītunya mata ma nyoka hinya anake makīhona. 
Gikūndi kingi gikiiyamúra gikiuga wendo na ūthaka itikirite muoyo! 
Atī athaka gūtirī kūndū mataciaragwo o na kwao matigire nyarari 
Kiu gikiuga gitigweterera nyoka ingi imarūme thūngwa 


Acio magīcoka na thutha macarie ya kūinūka kwao. 


Kwiragwo gūtiri itarī mītheko, 


No ici nī ciaregire itherū kana mītheko. 
Tūtikahurio nī ingangi tiinamiriire. 

Kūhūta ti mūno tondū wa küguima, 

Na heho ti mūno tondū wa mwaki 

Uria twakagia na gūthegethania tūmītī, 
Kana kūringithania tūhiga türia mwatüheire, 


Ni tüündü tüngi tūnini o ūguo ta, 


Kürümwo ni rwagi na tümbüki tüngi. 


Rimwe hamwe ni twakomeire thuraku, 


N Q si 


Na hangī tūgītengerio nī mbogo-kanyarare, 
Ati o na kaba mbogo mbogo tondū nī nene! 

Ici ciaiganaga ngigī kana itono, 

No thina münene ti Uria warehagwo nī nyamú, 
Kana macigiriria ma njüi irima na mikuru, ⁄ 


Uria mūnene woimire andūinī ! 


Ngūkiuga atia mütoi? 

Ati üru wa andü ringi ni müüru gükira wa nyamü? 

No gütiri ūūru ükirite wa andü marigainie, 

Kuoyanira hiü, matimü, migui na ndotono. 

Haría ríu ithui twakinyite twahanite andū maciaraniirwo, 
Tondū mieri ni yathiangīte o tükiriyanagira na kūnyuanīra. 
Tiga ati o riri tükenete nī kwiyümiriria na kūmīrīria maingī 
O rīrī tūrona ta twakīra mūkuru wa magerio, 


Hindi iyo nī rio gīkundi kingi kieyamūrire na üüru, 


Gikiuga ati airītu ni ithui thina wa arüme ati 

Twamarutire kwao na iroto cia mithaiga, 

Amwe makoiga ati maündü maria türeka ta 

Kwiyúmiriria na gwika úria arūme mareka 

Tūtekuga hui kana cere nī kuonania túri arogi! 

Amwe ao makaririkana wathi wa Warigia makoiga 

Kionje kiragirita kiahota atía kúhoota andú agima? A 


Ati gīikagie migui kūndū aria angi matarakinyia? 


Ūcio ni ūrogi ati o na üthaka witū ni mithaiga! 


Mangitwananga no mathirwo nī mathina, amwe ao makiuga. 
Aria angī makiuga ihenya inene riunaga gikwa ihatha, ati 
Matige kwenjera miri ītarī yo kihumo kia mathīna mao, 

Na gīkiuga ni kiarega mbaara ya arūme na atumia, 

Mbaara ya ithui kwa ithui, kana ya andü marigainie! 

Makihita ati üria wothe ügütihia imwe witū, 

Ni mekuonana nao arüme ni kuonanira kihaaro nganja igathira. 
Magikindira müno ati, kana türi atumia kana arüme, ithuothe twi 
rügendoini rümwe, 

Ati twatiha megütiha tūgītiha; twakua megūkua tügikua. 

Ithui kenda tütietereire türüirwo mbaara ni arüme 

Tondū ni mwatuonirie kwirügamirira maūndūinī 

Na kamūira aria oru makinyire indo ciao, 

Ithui kenda ni twetharite tükahamba miti igürü, 

O ta ūrīa tūtūire twikaga kuma tūrī tūkenge, 

O ringi mīgui yurage ta mbura magürüini ma tha, 

Makiigirira ndira ciande makiürira mūtitū, 

Amwe magúithagie hiü na maüta makiüra, 


Magikayaga: Arogi! Arogi! Ni twarogwo! 


Mwithaga agitüikaria thi agithamaka wega: 

Akiira matigari ati wagūcoka acoke na thayū, 
Gūtirī werirwo ni üngi oime kwao kūmatha üthaka, 
Atī o na kūria moimire kūrī o athaka, 


Atī athaka megūtūūra maciaragwo! 


Agitüririkania mükaano wa Maitü Mümbi ati, 
Gūtirī thakame igüitwo nī ūndū wa wendo. 
Tūgieterera a güthii mathii na kwiyendera, 


No gütiri woire magürü arümirire acio angi. 


Wanjikü akiuga gūtirī ūndū ütari magerio 

Kana mathina maguo o hamwe na ngarari 

No kwaria na kwaririria ni kuo kihonia kia ngarari 

Nake Waithira akiaria ciugo cia gütümiriria 

Wira no üria ütari mürute, 

Kwambiriria, kümiriria na güithiria ütuike muoroto witü. 
Wangūi nake akiuga kieha kieheragio ni gikeno, 

Agiküya rwa wendo na üiguano na gütheranira ngoro 


Túkiamúkiria, ngoro ikihorera, tügicokerera rūgendo. 


Thutha wa mieri ndiúi nī iigana, 

Ni twakinyire gitinaini gia kirima. 
No ni kirima kana ni matheca itu? 
Hari aria igana twanjirie rügendo, 
Matigari twari mirongo itatu. 
Tügikiuga ngemi na tükihuha ihüüni, 
Amwe magithii kühita thwariga, 
Angi makīgiira maaī na ngü, 


Angi magīthiī gūtua ndare mūtitū. ' 


O ta mütugo witū gūtiarī wa arūme na wa atumia, w 


Twekaga maūndū kūringana na ūhoti wa mündü. 


Tükiruga kirugü kinene magürüini ma kīrīma, 
Gücina nyama iria twathinja ikahia wega 
Ndogo ya thinjo yambatage kirima igürü. 
Tükiria, tūkiina, tügikinya ikinya. 

Tügicoka tükiyara o küu thi tütarage njata. 

Ni twaikarire hau thikü nyingi 


Miri yambe inogoke tütanambata kirima. 


Twaganire ng’ano nginya igithira, 

Túkiina nyimbo igithira! 

Wangarī ni we watūmire twambiririe macindano, 

Riria oigire ati we ni Wangari no akuuo ni ngari, 

Nake Wambūi akiuga wona Wangari akuuo ni ngari, 

O nake ni ekūgeria mūrīndu kūgie ihenya ria ngari na mūrīndu! 
Nake Wanjikü akiuga ni ekūhanyūkania nao e ndūiga igūrū, 
Hühi na ngarari igicaca, andū amwe moigage: 


Reke tuone ihenya ria ngari, mürindu na ndüiga! 


Wangari, Wambüi na Wanjikü makioyana gücaria nyamū, 


No ni gūcaria kana ni gwetha ha kwambiriria, 
Kana nī gūthuura iria mündü e kūhaica, 
Tondū nyamü ciaiyūire kūu guothe. 
Tūtiamakaga tondū tūtūire na nyamū, 

Na tūkūrīte tūkiaragia nacio, 

Na kwīruta mitugo yacio 

No ningi amwe aitü tweciragia no itherü, 


Na o rimwe itherü rigituika kīmako! 


Tondū tuonire ndūiga itengerete 

[rūmīrīirwo ni mürindu nyamarore, 

Nayo irúmiriirwo ni ngari nyamicore 

O na tūtirona acihaici tondü kina 

Mükuuo ma mükuuani matuikite kindü kimwe! 
No twaroranga wega tūkimona, 

Wanjikū acuhite ngingoini ya ndūiga, 
Arümiriirwo ni Wambūi ngongoini wa mürindu, 


Wangarī amatengeretie e ngongoini wa ngarī, 


Na cio nyamū ciatuona ningi ikihahüka, 
Twacokire kuona ahaici othe atatū thi, 
Nyamú itengeranītie nginya ikibuiria 


Tūgītengera harī o tūmakīte mūno 


Nao ahaici no kwirora na kwihura nyeki 

Meyona ti atihie makigwa na mītheko. 

O na ithui tigithekania nao tükimoragia kai ari kii 
Nao anake amwe makīūria ta matari mona uguo 


Mwahoreria nyamu icio na mithaiga īrīkū? 


Mwanake üria wamunyüriire Warigia migui 

Riu nake akiyumiria kwigana na mahenya ma kwao 

Akiuga kwao matengeranagia me mirüthi igürü, 

Angi maga kúmwitikia hakigia ngarari 

Akiuga nī ekūgeria mirūthi ya gūkū amonie ūguo aroiga ni ma 
Ungi akiuga kwao mahenya nī ma huria ya rūhia rümwe, 


Na atī huria no īcinde mūrūthi ihenya 

Makiumania marorete mūtitūini ihenya ria huria na mūrūthi. 


Aria matigirwo makiambiriria kūgana cia nyamū cia kwao 

Makiugaga kwao methimaga ürüme na kürüa na nyamü njüru 

Angi makoiga ücio ni ükigu mündü ethimaga hinya na mündü üngi 
Hagituthüka ngarari cia üria o kündü andü methimaga ümündü wao 
Twacokire kuona mürüthi ütengeretie huria, 

Cieri ihuragie thi, nyeki ikarera rieraini thutha wacio, 

Na cio nyamū ciatuona ikihahüka irorete mwena üngi, 

Ūria wari ngongoinī wa huria akīgwa akigaragara nyekiini, N 


Huria īgīthiī ta mügui ikibuiria na küu mūtitūinī! 


Nake üria wari mürüthi igürü agwa, 

Mürüthi wagarürükire ükimwathamiria kanua, 

Na ithui tükiugiriria tūroretie matimü na küri guo ūkīhahūka, 
No ni watigire wamühara guoko, thakame iitikage! 

Nake Wanjikü ni ücio, o githaka, 


Agicoka na mathangü na ndigi akimuoha, 


No mwanake no gütheka ta gütihio ni mürüthi atari ündü, 
Ati korwo ari na itimü riake angiarekire wathamie kanua 


Nake awüikie itimü thiini; tükimühe ritwa Kihara. 


Hindi iyo ni rio tuonire rüru rwa njogu, y 
Na riu ithuothe tükiirana túcigerie njogu itiri üüru, 

O mtindi njogu yake na gūgītuīka guo, N 
Tüthiürükanage twi njogu igürü 


Ikiria nyeki ta itaraigua üritü witü. 4 

Tūkiuga tūgerie kana no itengeranie. 
Njogu ciarega ihenya, tükiharürüka 
Túgitheka tikiigua miiri yanogoka, 


Ta gütwira mathako ni mathira riu tuoerere rügendo. 


Kwambata kirima wari wira tungi, 

Wetagia miiri í na hinya na ngoro nyümiriru. 
Maūndū matiathiire nywee ta mwiiro wa ngoro, 
O twathiyathiya amwe makoiga “no tütigakinya!” 
Angi “kirima giki anga gitirī mūthia!” 

Angī "ngoro iroiga ii mwīrī ükoiga aca!” 

Hatiari küringiriria mūndū o na ū, 

Kana gütuira mündü ūru ni kūremwo 


Aria makua ngoro magacokera o hau maremerwo, 


Nao matigari tükoiga rügendo ni ikinya, 
Gwakinya gwa kühurüka tühurüke, 
Gwakinya gwa gükinyükia tükinyükie, 
Ikinya gwa ikinya nginya tükinye. 


Gütiri hinya ükirite hinya wa mwihoko. 


Kirima ni twambatire o kwambata, 
Mirongo firi na atandatū ni o twakinyire, 
No heho iria yatütüngire ndiarekire türühie, 


Tondü o na ngoro igikenaga, mwiri no kühehenara. 


Amwe makiuga matieterera hau heho imanine, 


Magigicoka o üria mookire hatarī ūkwīhūgūra. 

Aria twatigirwo anake gakundi na ithui kenda 
Tügitaha nyaga hehu tügikira tütigithüini, 

Twara tükaganda ta tütü twarümwo ni nyaga ino. 
Kamúira twanjie rügendo rwa gúcoka, 

Tūkīigua kubu kubu thutha witu. 

Nī mwanake ūmwe wa acio mathiire wacokire, 
Akiuga ngoro yake yamwira ndangithii atige Warigia, 


Na tondü Warigia ni aatigirwo mücii no mühaka acokanie na ithui. 


Mwanake ücio no üria twetire Kihara ni küharwo ni mürüthi, 
Na tükimwamükira o wega, mwanake müciare ma! 
Tūgiikūrūkania tükiona maria mangi na rimwe githiūrūrī 
Tūgīthii hari riria riahanaga ta gitarúrú Kam 

Túkiiyúria ndigithü magitukana na nyaga! 

Ni guo ithuothe twanyitirwo ni gikeno kia úhotani: K 
Nī twatoria, nī twatoria, tūkiuganīra na mūgambo ūmwe 

Wangūi akiambiriria na ithuī tūkiamūkīria 


Tūroretie migambo üthakaini wa bürüri witū. 


Rūcuīrī rwa Mwengeca 


Njeri akiuga tücarie njira ingi tūtigacokere inganginī 
Twathianga tūgītonya mūtitū mūtumanu mūno, 

Ati, o na tütiamenyire gügituka, tiga minoga gütwira tune maru. 
Tügiakia mwaki na, o ta üria twamenyerete, 

Gügituika amwe matürangire aria angi tükome 

Tuokiririo nī Wanjirū akiuga agurūmūkio toro ni mūkayo 
Na ati niona ta ona kirürimi gitune kiahuria arangiri aitü 
Na ndamenyaga kana ni kiroto kana ni kii, 
Tükigurümüka ithuothe tükirorana ni kúmaka 

Tondū ni ma arangīri aria atatū matiari ho 

Tükiuaga türeke gükie tükamacarie tükiyonaga 

O na tütamakükite 


Waithira akiuga ni aigua mükinyo ürorete na haría twari. 


Njeri akiuga tücarie njīra ingi, tūtigacokere ingangiinī. 
Twathianga tügitonya mütitü mütumanu müno, 

Ati, o na tütiamenyire gügituka, tiga minoga gütwira tune maru. 
O riri tweira twirekia hau thi, 

Waithira akiuga ni aigua mükinyo ürorete na haria twari. 
Tükigüthithania tühiga ta üria mwatürutire, 

Kūrora kana kayü nī gegücoka tümenye haria ūrī, 

Kana twigererie müigana wa mwene rio. 


No kayü gatiacokagia ühoro wega. 


Rīrī ringi tūkiigua mügambo wagoromoka: 


Ūyū mūtitū nī wa marimū tu! Cokai na küria muoima! 


Mūgambo ūcio warurumaga ūkarurumia mūtitū wothe 

Na tūtiramenya üroima mbere, thutha kana mwenaini. 

Túkirúga na igūrū, túroretie matimū na migui miena yothe. 
Wanjirú agītwīra ni egükiariria, gikimūcokeria twigererie haría kiri. 
We ni we ü, kana nī mügambo mūtheri? Wanjirü akiüria. 

Wi mūndū kana wī ngoma, ī njega kana i njūru? 


Ni nii Mwengeca mūnene wa marimū, mūgambo ūgīcokia 


Tūkirorana! Mwengeca o üria mwatwīrire ciake? 

Uria wi njuīrī ingicokeria Warigia hinya magūrū? 

Túkúmenya na ki wee niwe Mwengeca, 

Wanjirū akiyüria, na tütirakuona? 

Mwiri wakwa nduonekaga na maitho ma múndú, irimú rigicokia 
Na ndümenyekaga haria üri, gükuhi kana küraya. 

Rürimi rwakwa ni ruo maitho na kanua gakwa, 

Rūhenagia ta rüheni rūgatema njira ndumainī, 

Rügucükaga ta rwa kimbu rükinyirite ngi, 


Ruonaga guothe rūgathiī guothe mütitüini üyü wakwa. 


Njuiri yakwa ni kihoniaciothe 


Tondū gütiri kironda itahonagia. 


Küiya kihoniaciothe mühonagie ciothe! 

Mürenda ndwari ithire thi ino ni ki? 

Haha hatiri wi na kironda ngoro kana mwiri, Wanjirū akiuga, 
Ningi no twiyethere kihonia towe wiki ndonga ya ümenyi. 

Kiaigua ūguo, gikundi kia Wanjirü gīkiuganīra: 

Ngoro ngoroku ndiri kīhonia tiga gia itimü ngoro. 

Amwe ao makiguthüka na kūu moete matimü igūrū. 
Wanjirū akimera mareke kiongo gītongorie ngoro 

Amu ihenya inene riunaga gīkwa ihatha. 

Kita maracaria kwa irimū rīri gi kwenda wara! 

Akirikia ūguo, tūkiona rürimi rütune rürahenia ta rūheni, 
Rūrereire rieraini rürorete na haría twari! 


No nī rürimi kana ni kimükwa kiarii na ütheri mútune ta ki! 


Kamūira tūmake na tümaküke ni rwahurītie anake atatü, 

Gikamakünjania hamwe gikamagucia na küria kiri, 

Tümaiguwage magikayira Wanjirü amateithie, 

No mükayo wathiyaga ükihwererekaga kahoora 

Tügicoka tükiigua mükayo wao wathira o rimwe. 

Tükimenya acio ni maamerio ni irimú. 4 
Ngiria ikigwa mütitü wothe, ngoro ikiheha 
Na ithuī ithuothe no kūinaina ta thaara kwi rūhuho 


Hatiri na kahinda ga küinaina, Wanjirü akigüthüka, 


Na akirikia üguo ni arügite handü akehithania na müti, 
Agicoka akiuga o mündü arügame thutha wa mūtī, 
Mwena üyü na üyü wake tütigie gicira tütarona, \ 


Na ithuothe tüige migui imigete na matimü igürü, 


Ati oiga RIU ithuothe tūikanīrie matharaita o rīmwe | 


Na üria üriona ha kümunyira rücuiri ndageterere arūmunye! 
Amenya ithuothe nī twiharürie o mūndū thutha wa mūtī, 
Wanjirū akianirira ciugo o iria cia gikundi giake: 


Ngoro ngoroku ikorokagira itimū ngoro. 


Ithui aria tūkūranīire na Wanjirü nī twamenyire ngoro yake í na 
maithori, 


No mūgambo wake waiyūire rūngathio rwa ūcamba na ūmīrīru. 
Na rīo irimū rikirakara mūno ni Wanjirū kūrīngathīria ūguo 
Na rigiikia rürimi ringi riūroretie na hari Wanjiru. 

No rügithii kūmūhuria, Wanjirú agithenga ikinya kana meri, 
Rürimi rügfikünjirira gitinaini kia muti, 

RIU! Wanjirü akiuga 

Migui kirūndo igitumirira rūrīmi mütiini 


Nake Wanjirü akiratha agitheca ritho riria riatongoirie rürimi, 


Nake Kihara akirüga igürü rīa rürimi 
Riria rwari rwarii ta njira njarii 
Agithii agīcaragia haría rücuiri rwarī, 
Arūgarūgagio ni rürimi ta mūgucūki, 
Na irimū ritiramuona ni ritho gūtūrwo. 
No riria Kihara amunyūrire rücuiri 
' Mwengeca agikaya rūkayo ta rwa gikuú 
| Múgambo úrurumage ta marurumi 


Útune úkiuma rúrimiini úkihenagia ta rúheni. 


| Mwengeca akigūthūka o rīngī 


| Akīgucia rūrīmī rwake na hinya wake wothe 


Rükiohoka mūtiini rwatükanite njaaga kenda 

Na rürimi rütirona tondü wa ritho gütürwo ni mügui. 
Wanjiru agitwira ati riria irimü riaikiirie anake rúrimi, 

Ni rio atuire úria tigwika! 

Rwiha rücuiri kihonia? Wanjirü akīūria na ihenya aririkana. 
Kihara akioya guoko na igürü na maitho marakenga gikeno! 


Kiheyo kia Warigia, akiuga na mügambo üroiga rütingikuo ni üngi. 


(ex x 

Gitumagītatumūkaganduma 


Ni twathiangire thikū hatarirúkite ūrirū úngi, 
Müthenya nī kwihüga tütikaingire mūtegoinī wa Mwengeca 
Tondū o na twamwatüra rürimi na ritho na kūmūmunyūra rücuiri 


Tūtiamūtihirie mwīrī ūyū ūngi tondū tūtiawonaga, 


Ningī no gükorwo ni arehonirie ironda na njuiri yake. 
Ūtukū amwe aitū twakomaga gatagatī kūgeria kūhinga ritho 
Na o aria angi magatürigiciria na matimū, 

Twaikaranga tūkagarūrīra arangīrani magatuīka arangīrwo. 


O na kūrī ūguo, kūhinga ritho kwarī hinya. 


Ūtukū angi, o riri twaiguithaniria üria tūgūkoma, 

Tūktigua ta türaigua makinya maroka na kiria turi. 

Twarora, tūrona o handū hatumanu ūtumanu 

Ūratūma nduma ya ūtukū yoneke ta arī ūtheri. 

Ni atia ūrirū üyü wa nduma ndumanu gükira nduma? Tükeyüria. 
Twaroranga tūkiona gituma kiu kihana kiiruru kia mūndū, 

O na akorwo ūraihu na wariī wakio nduonekaga wega. 

Kamūira tūmakūke na twicirie tiria tikwigita, 


Takiigua mūgambo waruruma: 


Ni nii Gitumagītatumūkaganduma 
Ndumumagia ngoro itoima na nduma igatumana ta nduma ci! 


Ngacierekeria njira cia nduma ndumanu itumanire kuo! 


ahhg h E 

Nduma yakwa nditumükaga, 

Nduma yakwa ndītumūkagwo! 

Nduma yakwa itungatagira mūnene wa marimū. 
Ngihuria na bake nyambaga kühuria na hakwa, 
Muoroto wakwa ni ūmwe: wirümire ūtarūmanīire! 


Kari nda yakwa gatiiyumbüraga. 


Akorwo mütikwenda gütumana ta nduma ndumanu 
Nengerai Wangari ngarie aya angi mwithiire. 

O rīrī anake moiga maikie matimū kiiruruini, 
Mwithaga akigüthüka: kai mūtaneruta ūndū? 
Ndiringagwo itari iroima irima. 

Gikundi giake gikimükararia amwe ao moigage 

Aca, īno ni türamiona, maitho ma arüme ti ma iranga 


Na, magwete matimü, magitengera na kūrī Gituma. 


O rīmwe, aria matongoirie makihurio ndumainī, 

Tūgīcoka tikiigua mūgambo ciongo ciao ikihürithanio hamwe, 
Rūkayo rwao rwatūrage ngoro citū na gatagati 

Aria angi magitimira magicoka haria twarī. 

Wüi! Acio mahuririo tütiacokire kūmona ringi, 

No mitheko ya Gituma twaiguire gigitüthirikia 

Gikiugaga ithuothe tükümerio ninduma ta acio, 

Na rikiambiriria gūka na hau twarī, 


Rikiugaga türinengere Wangari! 


ginn 


Nake Wangarī nūū? 
Arainaina ta thaara ni ruo gūtukana na ūcamba! 
Na o rimwe akianirira rūgiti amīrage itharie njata yone 


Kap keyegekagie mütitüini ta gaka karacūgio nī miti. 


Njitagwo Wangari wi maitho ta ma ngari. 

Makwa mamürikaga nduma ta riüa müthenya kana mweri ütukü 
Kuhihiria Gituma giki ngūtumūre nduma na ütheri wa ngarī. 
Gituma gikiamba gütimira o hanene, 


Ta kiugo ütheri ari itimü kana mügui. 


Hau Wangari akimenya ündü úngi, 


Agiikia guoko kiondo akiruta tühiga twīrī, 
Agitüringithania tükirathüka mwaki agiakia gicinga. 

Riria Gituma kionire ütheri no mbu gigititimüka na thutha. 
Na ithui aria angi tügiakia icinga tügigitengeria, 

Kiehügüra kiona icinga thutha wa kio 

Gikongerera ihenya gīkimunyūraga miti, 

Na iria ingi kūmīkomia nginya gikibuiria. 


Tūkiongerera ngū mwaki üririmbüke. 


Ūtune wa riüa rikiratha watükorire hau, 


Na ithui, o na twi na kieha, túgikúngúira ūtheri. 


Riüa müthamaki wa thi 
Tiga niwe gütiri ütheri 


Tiga nī we gūtirī mwaki 


Nyamū ciothe ciotaga riüa 
Mimera yothe yotaga riüa 


O na ithuī andi tügota rita 


Wathii toro na ithui no toro 
Waratha rücini tūgokīra 


Kūhangania na mīoyo itū 


Twacokire gūkora miiri ya anake atatū gitinaini kia mūtī, 
Ciongo ciao ciatūranītio ta ici ciaringīte mūtī ndumainī. 
Tūkīmathika. 


(ei 

Gīcinagīcinīrīri 


Twathire tükiyüragia ciūria ciigii Mwengeca na Gituma. 

Kana hihi ni Mwengeca ūregarūrire aratuīka nduma 

Thutha wa rūrīmi na ritho riake gwatürwo? 

Angi magakararia makoiga Mwengeca na Gītuma ti kīndū kimwe! 
Na o angi makoiga: marimū ni marimū o na mehe marītwa maingi! 
Ngarari nī ciatūteithirie kweheria meciria kiehaini, 

O hamwe na künyihia mithenya, 

Tondū riu twathiyaga müthenya riria türeyona, 


Gwatuka, tügakia mwaki tūgakoma, tūkīgarūranaga ūrangīri. 


Twathiyanga hatari ūrirū úngi, tügicokacokwo nī thayū. 
Rücini rúmwe o riri ningi tuoiga twambiririe rúgendo, 
Takiigua mūrurumo üngi thutha witū, 

Ithuothe tügititimüka tūkīamba gütengera 

No ningi tükihügüra kürora türorira kii! 

Maitho maitü matüngirwo ni magegania: 

Ūyū ni múndú i, kana ni nyamú i, kana kana ni ndai? 
Kimūndū kī na magūrū matatū na moko matatū? 


Tūkiona kīmūndū kiu kiahuria mwaki na gikiúmeria, na 


O rimwe ürirü ūngi ükirirüka tūwīroreire! 
Tondū kiahihia, kanua na maniürü ikaruta rüririmbi na, 


Rūgacina mahuti na miti iría īkuhīhīirie. 


Takiigirira ndira ciande kia biū gwithara ti guoya 

Na rio rīgītūrūmīrīra rianiriire na mūgambo múnene 

Nii ni nii Gicinagiciniriri 0 na iria itacinikaga 

Njinaga giothe ki njiraini yakwa ki hakuhi kana haraihu 

O na twatengera atia, ri thutha rikihūyūkaga ndogo na mwaki 


Rigiitagia Mwithaga, getha ati rireke ithui aya angi twithiire. 


O na akorwo tūtiakionaga wega tondū 

Mwiri wa kio wari mühumbire ni ndogo na rúririmbi, 

Ni twagunagwo ni gütuika magūrū na moko ma kio matatū 
Matiatwaranaga wega kana gūkinyūkania hamwe wega. 

No ni kiaminjaga rūrīrīmbī kūnene na ruokaga rūnegenete 
Ningi riria ithui tūrahūma kio gītirahūma. 


Ithuī ni mwaturutire ihenya kuma tūri o twana, 


No anake amwe matiakūrire na mahenya ta ithui, 4 


Kwoguo o makihihia, mahūri mao ni kuga mbu. 


Tüthiangite tūkiigua anake aria marigītie thutha múno, 

Makayūrūrūka ni ruo rwatemaga mūndū ngoro na kiongo Y 
Túkimenya acio nī makinyirwo ni rüririmbi, kao ni gathira à 
Na ithui no ruo ni kūmenya tūtirūgama kūmateithia 
Mwīthaga akiuga tūhaice mūgumo igūrū tondū 

Tütihota kūhūmania na kimündü gitarahüma. 

Mügumo wari mwarii müraihu na hwangwa nyingi. 


Kimündü kiu gikirügama gitinaini kia mūgumo ücio, 


No gitiahotaga gükinyia rüririmbi gacümbiriini ka müti. ` 


Nake Mwithaga akiambiriria kūrīthirīkia: 
Njitagwo Mwithaga na ringi Nyambura, üria üinaga: 
Mbura ura 

Ngūthīnjīre 

Njongi imwe 

Ya magūrū atatū 

Mogomu ta mbogoro 

Ya moko atatū 

Momū ta mahiga 

Itengera ndūhota 

Kuoya kīndū ndūhota 


Kūnyua maai ndūhota 


Kiaigua üguo gikiamba gūtithia ta kiraigua guoya, 
Na hau Mwithaga akimenya ūndū ungi. 


Akiaüra ndigithü ngongo akimiinamiriria agiita mai, 


Akiugaga ciugo cia kühuuha mbura 

Na o hindi iyo mbura ikiambiriria kura 
Macoya thi magambage cococococo 

Ni ündü wa kübobokerwo ni mbura 
Gikiüra gikiugaga mbu nginya gikibuiria, 
Na tütiacokire gúkiona kana gúkiigua. 

Irimū ria Kimiimatathiraga 


Tūtiathire hanene Mwengeca atatūmīte magerio mangi, 
Tiga ati o kigerio gioka tūgakionera kigarüri, 


O ta üria mwanatüruta ati gütiri kihinge gitari kihingüri. 


Irimü ria Maithorimatathiraga riatumiriire o riri türaria cia aria 
türatunyirwo, 

Maithori manyiririkage ta maai makiuma mütürirü, 

Rigatüma o na ithui maithori maitü maitike mategütigithiria, 

No riria rietirie Wambüi ati getha ritügirie maithori, 

Tükimenya türenderwo kieha kieherie mwihoko tütige rügendo 
Na ithui tügicira na tügitua tütigükua ngoro üria túrenderwo ni thi. 
Ria Maithorimatathiraga tükiriingata na mitheko, 

Mwihoko na mwirigiriro ikiriüka, 


Tügicokerera rügendo na hinya muongererüku. 


Ria Kiguü rigitütengeria rigitüikagiria ndihū na ndaka, 
Na ithui tügitengera tūkīhaica karima gacümbiri igūrū 


Na rio riaremwo ni kūhaica karima rigicoka na thutha. 


Irimü ria KimiiMatathiraga riamiyaga kirima na kingi, 
Riera rigatararika mütarariko wa úbuthu mútheri, 


Mathangü ma miti makarigoya hakuhi küma, 


irbes g IC Ce en 

Nyoni ikagwa thi ihoteku nī riera kübutha 

Iria ingī ikombüka itaraini gūthama, 

O na tünyamü tümbüki ni twetharaga! 

Ithui twetigiraga mūno übuthu úcio ndügakinye njūtinī, 
Tondü kübuthia riera na maai ni küroga muoyo! 


Riu irimü tükiriingata na múnungo mwega wa mahūa. 


Riria riari riúru muno, 

Angikorwo kwi irimū ringikiria maría mangi úúru, 

Ni irimü ria Thakame Miromo riria rietagia thakame itü, 

Rigatüiguithia wega ta arī ūndū mwega riratwirira, 

Atī rīkūiganwo nī thakame tu, ti nyama rīrenda, 

Ati rigütünyua thakame rītūtigīre mwiri ütari na kirema handū! h, 
Na rio rīu tükirihenereria nginya handū irimainī, 

Rīkīhobokera tükiritiga rigikaya rikiugaga nduta 


Mwandiga haha ni ngükua ni kwaga thakame. 


Twakenire atia twakora rüüi rwa maai matheru ma? 

Rúúi rūu ni ruo rwahakanitie mūtitū wa Mwengeca 

Na mütitü mwena uyu ūngī wa rudi o na akorwo tútioi nī wa ü! 
Anake amwe makoiga rwari rwarii gükira monete ngendoini ciao. 
Tügiikürükania na ruo gücaria hega ha kürüringira, 

Na gütuiria wega tütikagerere ing’ang’iini mathanjiini. 

O rīrī tuona handü tüngithambirira tūringe, 


Na gwiciria ni tuoima mütitü wa marimü türühie, Ji 


Túkiigua mūgambo wagoromoka mükira wa rúúi! 

Marimü ma Kiondo Gitaiyuraga 


Ni nii Karīithongo karia karingithanagia ciongo igacerekena! 

Koigi üria ugaga gūgekika üria koiga! 

Karīithi üria ūrīithagia ikaria mahiga ikienda na itekwenda! 
Wairimū, mwari wa irimū, ni we ndaiyīra, ütuike mūka wa irimū. 
Twarora mūkīra hakuhi na haria ndururumo iraitirira, 

Tūkiona kīmūndū kiigana kürema na tükimenya ni kio kiraharwo 
ciugo. 

Njuiri yakio yagwiriire mwiri wothe. 

Na o rīmwe tūkimenya ni irimū o ta maria ma Mwengeca, 


Kana maria mwanatwira ciamo nganoinī cia kūnyihia hwai. 


Kiria giatigithtiranite riri na ma Mwengeca ni maitho. 

Thithini riari na ritho rimwe tu, riria riakanaga mūrūri ta wa rita. 
Twaga kūrīcokeria, rikirurumiria makīria: 

Wairimū mwari wa irimū inüka kwa irimū ūkarugīre marimū! 

O na tuonete marīa tuonete ni twambire kūgega, 

Tūrigītwo kana nī kūrūa kana nī kūūra, 

Tūiguage tūhatīrīirio mūtegoinī gatagatiini ga thutha na mbere: 
Thutha witū ni Mwengeca na marimū make; 


Mbere, mükira wa rūdi, ni Karīithongo na marimū make, 


“Cb RÍA 


O riri tūragariūrania wa gwika, 
Wanjikü akiuga kwigita ti guoya, 

Na mbaara ndicaragio, 

Tiga ati ingitükora tütingimiürira. 
Ithui ithuothe tügitikania nake, 
Tūgītengera na kianda tūrūmanīrīire, 
Tiga tī o rīrī tweciria nī twatee irimū, 
Tükiriona mwena úria ūngi wa ruti! 
Tūkiambata na kūria tūkumīte, 


Ningi túkiriona ritüngetheire ri mwena uria ungi. 


Wairimu akingathia akiuga aniriire: 

Njitagwo Wairimu na ndirī wa irimū, 

Ndigithia ūrimū kana ngūrimūre ūrimū. 

Hau ithuothe tükinyua muma ati `. 


O na maigana atia tūtikūūrīra marimü ringi 


' * 


Tondū o üria tūramahaka na kūmorīra, 
Noguo marakiririria kūnora mwīri na künoora magego. 
Nario irimū rikirakara ni Wairimū kūrīngathīria 4 


Rikiuga twarega na Wairimú, ithuothe rīgūtūiga thegi wario! 


Müroneka ta mūtanjūi, rikiuga, reke ndimenyithie tümenyane. 
Ndetirwo Kariithongo nī ritho riakwa kuona haraihu, , 
O na Nyakondo no riakwa, tondū kiondo giakwa gitiyüraga, na w 


Rioiga ūguo rikiinamirira ndururumoini, ji 


y 
Maaī makeitīrīra kiondo gītaraiyūra, w 
Rúúi ruothe múhuro wa ndururumo rūkiitīrīra ho, 

y 
Na kiondo gitiraiyüra. s 


” W 


Na ithui tuona thi nyūmū harta hoima maat, 


Tūkīīrana tükire túkamirúire mükira úcio angi. 


Na rio rikirekereria maai kuma kiondo rūdi rügicoka, | 
Ati korwo ni twambiriirie küringa tüngiathereririo ni ruti. 
Nengerai Wairimū mūka wa irimū ainūke kwa irimū 


Na inyui aya angī mwithiire mūinūke na wega! 


Ndigithia ūrimū kirimū giki, Wairimū akiuga ringi 
Njitagwo Wairimū no ndirī wa irimü, 

Ndi mwarī wa Mūmbi na Giküyü 

Ndirī gīthayo tawe 

Ndiyaga ndirimiire, 

Nganyua nditahiire, 

Ngaikara ndiyakiire, 


Ndigithia Grima 


Kana ngūrimūre ūrimū. 


O hindi iyo hau hakigera thiya na thwariga, 
Irimū rigicihuria imwe na imwe na ingi 
Rigicikia kiondo gitaraiyüra. 

Rigika maingi ma gütühahüra ngoro ta 


Kūmeria miti, tīīri, ciothe ciothe, 


Rikiugaga twarigiria Wairimü, 
Tükürikiriria kiondoini gitaraiyüra. 
Angathītie, nake Wairimü akiuga ati 


Eküritathüra nda itaciaraga, indo ciene rianameria ciume. 


Nao anake othe nī kühihiyana ni ūrūme, 

Umwe wao akiuga arekwo angengane na rio e wiki, 
Na akirikia kuga ūguo ni anyugutīte itimū. 
Ithuothe tūkīmaka, tondū 

Irimü riria rianyitiire itimü na guoko rierainī 
Rikiriunanga tücunji rigitüikagia kiondo. 

Angi atatü makinyugutaniria mao ihinda rimwe, 
Rikimanyitira igürü rikimoinanga na mangūrī 


Rigiikagia tücunji kiondo gitaraiyüra. 


Anake angi eri magicoka na thutha mehithite, 
Magikungira mahutiini maikürükanitie na rúúi, 
Na ithui tikirihang’ia na ciüria itari njira, 

O kūhe anake kahinda mone ha kūringīra ruti, 
Mariume na thutha marithecange na matimū. 
No riria mariikiirie matimü magiciria ritirona, 
O na rītiehūgūrire riamanyitiire igūrū, 4 
Rikimoinanga na gwikira tücunji kiondoini, 


Rigithekaga na kinyürüri, ritho riario ritümürikite. 


O na migui yao, rigika o ta guo, 

Künyita, kunanga na gūikia tūcunji kiondo. 
Ni rio twamenyire ati ri na ritho ringi igoti. 
Nake Wairimū akiigua ta egūitwo ni marakara, a 
Na akīhuria itimū ria mwanake ungi, 
Akirinyuguta na hinya müingi müno, Nu 


Rīkīgerera rieraini rikihuhaga mīrūri, 


Mid 


Rikihitükira igūrū wa mūtwe wa irimū, 


No irimū, ritiahutirie itimú kana kwihügüra. 


Wairimū akiuga nī amenya üngi nī ekuonana na rio, 

Na ithui tükimüthaitha atige gwika ūndū e wiki, 

Ati kaba tüthiranire hamwe, na hau hakigia ngucanio. 
Ino mbara ni yakwa na marimü maya, Wairimü akiuga. 
Aca mbaara ya marimū ti ya mūndū ümwe, tūkiuganīra, 
Ningi hinya wa andü ana me hamwe, 

Ni ükirite wa andü anana matari hamwe. 


Riakümeria rigücoka hari ithui, 


Ūmwe kwa ümwe kiondoinī gitaiyüraga. 


Wairimü agitwira tütige kümaka, 

Ati tüikare tūkīrīikagīria mahiga tütegütigithiria. 
Nake, arümitie üta wake mokoini na kirangi ngongo, 
Wairimu agikungira mahutiini akihamba mtiti iguru. 
Na thutha hanini túkiigua irimū riakaya nī ruo 
Mürurumo wario üthingithagie thi nginya haria twari! 
Mügui üngi na üngi o kiongo gatagati. 

Riri ringi rikiigirira ndira ciande rigikayaga, 


Migui itatú 1 kiongoini kiario ta mīkuha ya njege. 


Wairimú akiharürüka agitwira ati riria ariikirie itimū, 
Ni guo amenyire irimü riu rionaga o mbere na thutha tu, 
Ati ritirahota kūngaara rirore igūrū 

Kana küinama rirore thi 


Kana kürora mwena na mwena! 

Riu tügiikürükania na rudi tukiona ha kúringira, 
Túkigomana mwena úyú üngi na anake aria eri omīrīru, 4 
+ Na ithui ithuothe no kürühia tondü hatiri wari mútihu handu. 


Na gūkumia ümiriru wa anake aria na wara wa Wairimū. 


O riri twi irühiaini tügikumagia wara wa Wairimú, 
Tūkiona türi athiürürükirie nī mangi manana, 

Marakaru ati nī twatheca mūnene wao na migui. 
Makianjia kūina ati ciondo ciao o na cio itiyūraga, 

Ati megütümeria na mamerie tiiri na riera na maai 

Tondū ciondo citi itiyūraga, makoiganīra hamwe. 

No riu tūtiamakaga tondū ni twamenyete hitho ya marimū. 
Tūgītiga Wairimū na anake aria makimaikiria mahiga. 


Na ithui aya angi mitiini, o ūmwe na irimū riake. 


O na macio mangi mekire o ta mūnene wao, 

Makiigirira ndiira ciande magikayaga, 

Makiihitaga na kiondo kiao gitaiyūraga! 

Kamwe anga kaart mwana tondū 

Gakayagīra ithe na kamūgambo gaceke 

Baba ni nii Manga na ndiri múhutie handu, 

Ni ngaciara mangi, Manga gakiuga karūmīrīire ithe, 
Nake oigage akihümaga, o na ūguo müriü tūkūrie ūrimū, 


Wa kīrimū wītirimagia na mbarī ya marimū. 

Wamahuru na Wamahiti 


Ni tuonire mangi ma magegania 
Ati o na riu ngiheana rwa cio 
Ndirona ta ari úria mūndū arotaga 
Iroto iria ihahüraga mündü toro 
Ati agiūkīra uguo no thithino. 


Rimwe ni tuonire mütitü mbere itü 
Mitiina mahüa ma marangi marirü ta ki 
No twaükuhihiria tūkienda gwituira mahūa mamwe, 


Na twarora thutha mütitü ni wacokete. 


Hari rimwe twakorereire mwena wa rūdi, 
Túkiamba kügegearira o haria twari 

Tondü tuonire irimü riecomora kügürü 
Rigigüthambia maaiini na gūtiroira thakame, 
Riarikia rigikwanika mwenaini ati kūme. 


Rigika üguo na kūgūrū kiu kúngi, 
Rigicokerera maniürü na matü 

Ciiga cia mwiri kimwe gwa kimwe 
Nginya ritho ria úrio na ría ūmotho 
Gükonora güthambia na kwara mwenaini. 


Maitho meri makianjia güthaka 
Magicoka magitengerania 

Kūgaragara marorete na kūrīa twarī na 
Riria matuonire makiuga mbu na 
Makiambiriria kügaragara macokete na thutha! 


Nacio ciīga iria ingi kūigua mbu 

Ikianjia kūrūga kimwe gwa kimwe 

Gūcoka mwiriini na maitho no mbu 

Niguo anake eri maikaniirie migui 

Magitheca maitho macio na ithui no ndira ciande. 


Twathiyathiyanga ni twatūngire mangi meri 

Matuona makitra na ithui tūkimatengeria 

Rimwe rikigarürüka rigituika ihuru rieraini 

Riu ringi kihiti kinene ta ki, cierī igitūrūmīrira 
Wamahuru rieraini na Wamahiti mūtitūinī ndumaini. 


Ni twamenyire cietereire imwe witu agwe 

Atuike kiimba cione gia gūtharanīra 

Na ithui tūkīūhīga tūkīrekia thwariga imwe thi 

Wamahuru na Wamahiti magītengera ho na ithuī Wi 
No magúrú ciande túkiúra túkibuiria. 

Marimū ma Irembeko 


Twaiguire wega atia twakīra mūtitū wa Nyakiondo, 
Tūgikora rūrii rwa nyeki rūiyūire rūru rwa nyamū, 
Mithemba iría iriyaga nyeki na mahuti, 

Ndūiga, thwariga, mirindu, thiya, mbogo, 

Na nyoni rieraini o hamwe na nganga na nyaga, 
Igitüririkania iria ingi tuonire magürüini ma Kiri Nyaga, 
Tiga ati riu twarorete küinüka gwitü Gathanga. 

Hau ni ho ningi tuonire ürirü üngi. 


Tütiüi núú wambire kúmuona. 


Mwanake mümbe üthaka wa münyü, 

Mwiri wothe o hamwe na nguo ni münyü, 

Njuīrī nyoroku ta kimira kierü ikagwira ciande, 

O nayo irahenia ta münyü mwerü gükira nyaga. 

Reke ningī mwiri üyü na njuīrī igwirwo ni mirūri ya riūa rīgīthūa, 
Ikahenia na marūri marīa mūgwanja ma mūkūnga mbura. 

Reke ningi mwanake ūyū atūhuhīre mīrūri. 

Ndidi ni kii giatúkumbacire ithui kenda o rimwe, 


Tukiambiriria ngarari na kuga ūcio ni we ngoro itüire yetereire. 


Ni rio Wanjiku atükiririe ithuothe akiuga tümenye wega 
Mügathi wa kuona üteyaga wa mwene, 
Na mündü no ate inya akinyirite inyanya 


Wamünyü aakiririe Kairü üthaka ri? 

Twahota atia gūtiga aya tuonanüre ruo na thīna, 
Ni ündü wa mündü tūtoī? 

Ni ündü wa münyü mwerü? 

Kai twariganirwo ni mükana wa Mümbi? 


Reke tücokie maitho maitü hari ikundi citü! Akiuga. i | 


Twakorire nao anake maroretie mao mwena úria üngi wa | 
Rürii haria harüngii müiritu wa mwiri mütheri wa mūnyū, 
Njuiri nyorothe münyü ikanyoroka ta kimira, 

Īkagwīra ciande cieri o ta ya mwanake ta mari a nyina ūmwe 
Njuīrī imwe ciahumba maitho nī karūhuho agacieheria na 
Ciara ndaihu hake münyü ta kūndū atahutagia tīīri | 
Nake ainage karwimbo karatonya matu ma anake ngoma ikamokira | 
Na makiambiriria güthonjana o ta ithui makiugaga ücio ni we. 


Makahana ta aya mariganiirwo ati ni ithui mokīte gücaria. 


Kihara nowe tu waregire gütahwo ni mügathi wa kuona 
Mwanake o üria wamunyūriire Warigia mīguī kirithoini 

O üria ningi watihirio ni mürüthi kirimaini tükimwita Kihara 
O ūrīa ningi wamunyire rücuiri rúrimiini rwa Mwengeca 

O üria woigire ni we ükürükuwa arümenyereire nirwa Warigia 
Ücio akianirira akiuga we ethurīire wake wa ngoro o tene 

Ati o na wake atari haha kūmuona kimwiri, pi 
Ngoro yake yombire ngoroini ya Warigia tene 


Na ndingiümbürwo ho ni ūndū wa münyü werūinī. 


O hindi anake aya angi marahaaranira Wamünyü, 


O mwanake akoiga Wamünyü ni wake tondū ni we ūmuonire mbere “at 

Na ati ni we tu ürahuhirwo mirüri ni Wamünyü, 

Hagīūka rūhuho rünene ati ona ithui rwarí hakuhi gütuoya mithuru, 
Hindi iyo ni rio tuonire ürirü üngi. 

Njuīrī ya mbarī ya münyü ikioywo ni rühuho, 

Ciongo cia ene yo igitigwo ütheri, 

No ni ciongo kana ni mahindi. 


Tiga! O na to ciongo ciki. 


Mwiri wothe ni mahindi matheri. 

Mahindi makehumba irembeko cia mwiri na njuiri. 

Twacokire kuona mahindi maria mahanyükite rürifini, 

O na nyamü ciamona igatitimüka na ingi küüra, 

Magītuīkanīria werüini marorete ithūīro makigambaga karagaca 
Nginya makibuiria mütitüini wa Nyakondo. 

Tükirorana ithuothe ni kimako, 

Na tügicokeria Wanjikü na Kihara ngatho, 


Ni gütügiria tūtahwo nī marimü ma irembeko cia mūnyū. 


Rucuiri Ruhonia Ciothe 


Tūgīthiī twari mirongo kenda na kenda, 
Nganja na mwihoko irūagīre ngoroini, 

Ugwati woka nganja ikongerereka, 

Mwihoko ūgakararia mīhehū ya nganja, 
Kiirigiriro gikongerera hinya mwihoko. 
Rūgendo rwitū rwari rwa ruo na magerio, 

Tiga ati magerio ni kagera ngoro na mwiri. 
Ningi ni mütwiraga ati mageria no mo mahota. 


Tūgicoka twari ikūmi na kenda njui hūūre, 


Kieha na gīkeno irüagire ngoro, 


Kieha ni ūndū wa aria matakinyire, 


Amwe ni ūndū wa kühurio nī ingangi, 


Angi ni gūkua ngoro magacokera njīra, 

Nao aria angi ni kwanangwo ni marimú. 

Kiria giatükenagia nī nyaga iria twarutire kirimaini, 
Hamwe na maai ma kirimaini ndigithūinī kenda, 
Rūūri rwa ati ni twambata kirima gia Kiri Nyaga 


Ati ni twakinya makinya mwakinyire, 


Twagera njira mwagereire, 
Twanyuira kiuga mwanyuiriire, 


Na twaina rūrīa na inyui mwainire. 

Tūracokire ikümi na kenda twihügite mwena na mwena, 
Na rīu ni twamenya atī marimū ti ngano meho na atī, 
Ni ma mithemba miingī na ni mariani biū biü, 
Mekwenda kwihotorerwo mahinda mothe. 


No kiria twarehe kinene ni rücuiri rwa Mwengeca. 


Giküyü agituira mata githüri, akiugaga thaai 

Hinya üria wamücokia haha noguo watürehire haha thaai 
Rügendo rwanyu ni rürathime tuge thaai 

Tondū o na hatari rücuiri Warigia wanyu ni arüngarire magürü, 


Na o hindi iyo makiona Warigia oimira mütitü aigiriire thiya kiande. 


Oima kühita nyamü e wiki, Mümbi akimeera, na matige kümaka 
muoyo ni magegania 

Ati moimagara o üguo no rio Warigia ambiriirie gükiritaga nginya 
kianda rūūiinī, e wiki 

Akiugaga ati athiī güthagana wake; ati tondú mwathire na ya rūtī, 
mūkainūka na ya rúúl. 

Agagiikarira kahiga acuritie magūrū maaiini, maai mamamoyage, 


Ringi agakomera tühiga maat mathereragire mwiriini wothe, 


Müthenya ümwe ni guo twaiguire ngwa na rüheni tütari tuona 
Ta kündü thi na igürü iratükanira hamwe o rimwe 


Ngwa na rüheni igithiranira o hamwe ta arī kūhītūka ciehitükagira. 


Tükirorana tükiürania e ha Warigia witü? Kana ni we wetwo? 


| | š Nii na thoguo tūkīyona tūrorete na ya rúúini ta twathii mbaara 

Twatüngire Warigia akinyükitie na magürü marüngarü ta ki. 
Kiama giki giekikire ri? Twathiī o üguo? Makīūranīria. 

Aca, müikarangite matukü, ta kimera kimwe githiru, Giküyü akiuga, 
Othe magikira makiuna ciara magicoka makirorana, tondü 

Hindi iyo yaringanire na riria Kihara amunyürire rücuiri rwa 
Mwengeca! 

Kuhanda Ithīgī Mucii 


Wanjirū na mwanake wake makioyanira ndigithū yao, 
Magikinyükaniria kahoora makimiiga magūrūinī ma Giküyü na 
Mūmbi 

Nyaga ni yatuikite maai namo magatigara o manyinyi. 

Giküyü agitobokia gicuthi ndigithüini akīmaminjīria kirathimo. 


Maai maya matuike horohio ya kweheria thahu mioyoini yanyu. 


Mwene Nyaga aromünyagira kirathimo giake, Thaai. 

Nake Mümbi o ta guo gicuthi ndigithüini akamaminjiria kirathimo. 
Thaai Mwene Nyaga atwehererie king'úki kia marimü bürüriini: 
Riu ni hindi ya ngoro ya wathiomo na wathiomo güthiomana 


Ciana nyingi ithakage nja ya mūcii wanyu. 


Acio angi o ta guo eri eri ndigithū thi makaminjīrio kirathimo. 
Hagitigara Warigia na mwanake wake 

O üria watihirio ni mūrūthi makimühe ritwa Kihara 

O üria ningi wamunyire Mwengeca rūcuīrī. 


No riu eri matiari na ndigithü tiga rücuiri rwa Mwengeca 


Warigia agitengera nyümba kwao, 


Agicoka na ndigithū ī na maaī, 


We na mwanake wake makimioyanira 

Makīmīiga magūrūini ma Gikūyū na Mūmbi. 


Nii Warigia ndatigirwo gūkū ndīmūrorage, akiuga. 


Ūyū wa ngoro yakwa ndethuriire o gatene 
Na gütiri ūndū üngiekikire rūgendoinī , 
Ūgarūrīre ngoro yakwa yone üngi. ` 
Maat ni maai! O na maya moimīte kīrīmainī! 


O na ithuī tūrathime na maya ni mo mararūngire magūrū makwa. j 


Gikūyū akiuga rīu anake aya ti ageni «i 
Tondū ni mahanda ithigi mūcii. d 
Mümbi na airitu macoke nyūmba yao, 

Na anake o mündü nyümba yake, 


Twambiririe mambura thutha wa thikü kenda. 

Igongona ria Gūciaranwo 


Thikú kenda itanakinya, Gikūyū na Múmbi 
Makimacokania ndundu rīngī 

Getha anake aya maciarwo rīngi 

Tūrūmie ūrūmwe ūrūme ūrūmanīre 


Mihiriga iria magaciara īgie maritwa: 


Wanjirü na Njirü 

Ciarwo ringi witike Njirü, amu 

Waku wa ngoro ni Wanjirü, hamwe 

Mūrīmage gükuumia, na inyuī Njirü ino 
Mürathimwo müthegee hinya wa 

Gwaka müciü wa Njirü, getha 

Mücii na múcil ciake nyūmba ya njirū, na cio 
Nyümba na nyümba ciümbe mbari ya Njirü, nayo 
Mbari na mbari ya Njirü ikürie wa Anjirü 
Mühiriga mühirigo wa bürüri mūrūmu. 


Wambūi na Mbüi 

Ciarwo ringi witike Mbüi, amu 

Waku wa ngoro ni Wambüi, hamwe 

Mürimage gükuumia, na inyui Mbüi ino 
Mürathimwo müthegee hinya wa 

Gwaka müciü wa Mbüi, getha 

Mücii na mücii ciake nyümba ya Mbüi, na cio 
Nyümba na nyūmba ciūmbe mbarī ya Mbüi, nayo 

Mbari na mbari ya Mbüi ikūrie wa Ambūi 
Mühiriga mühirigo wa būrūri mūrūmu 


Wanjikū na Njikū 

Ciarwo ringi witike Njikū, amu 

Waku wa ngoro nī Wanjikū, hamwe 
Mürimage gükuumia, na inyui Njikū ino 
Mürathimwo müthegee hinya wa 
Gwaka müciü wa Njiku, .... | 


Wangüi na Thiegeni | 
Ciarwo rīngī wī Ithiegeni A 
Amu Wangūi no we Mūthiegeni | 
Mürimage gükuumia, na inyui Ngüi ino ... wl 


Waithīra na Ngeci 

Ciarwo ringi wi Ngeci, amu 
Waku Waithīra no we Wangeci 
Mürimage gūkuumia, na inyui Ngeci ino ... wal 


Njeri na Múcera 
Ciarwo ringi wi Múcera, amu | 
Waku Njeri no we Wacera ... | 


Nyambura na Mwithaga 
Ciarwo rīngi wi mwithaga, amu 
Nyambura no we Mwithaga ... 


Wairimú na Gathigia til 
Ciarwo ringi wi Gathigia, amu " 
Wairimū no we Gathigia ... ti 

Wangarī na Ngari 
Ciarwo ringi wi Ngari, amu 
Waku ni Wangari ... 


Warigia na Kamüyü 

Ciarwo ringi wi Müyü, amu 

Waku no we Wanjügü kana Warigia kana Wamüyü 
Mürimage gükuumia 

Mürathimike müthegee 

Mwake mücii wa Müyü 

Mücii na mucii ituike nyumba ya Mūyū 

Nyümba na nyümba mbari ya Müyü 

Mbari ihirige AicaKamüyü 

Mühiriga mühirigo bürüri mürümu. 


Hau ni ho kihumo kia maritwa ma 

Mihiriga kenda müiyüru 

Ambūi, Anjirü, Agacikü, Angūi na no o Athiegeni 
Angeci na no o Aithirandü , Aceera, 

Ethaga na no o Akfürü kana Ambura, 

Airimü na no o Agathigia, Angari, 

Aicakamüyü, na no o Anjügü 

Kenda müiyüru. 

Ūhiki wa Mbere 


Wa Njirū na Wanjiru nī guo wanjirie; 

Wanjirū ehumbite mūthuru wa rūwa rūhoro wega, 

Rütirihitwo na ngügütü na ciüma mihari magūrūinī, 

Migathi minyitu ngingo na ingi ikagwira nguo ya igürü githüriini, 
Akinyúkia uguo, hang’i matu ikainaina itwaranite na mūkinyūkīrie 
wake, nake 


Mwanake ni nguo ya rüwa iramúiganira wega ta ombirwo nayo, 
Itümage oneke arüngarite ta Nüngari wa Mürüngarü 

Rüciini Giküyü na Múmbi magiúkira tene riüa ritanaratha, 
Makirügama nja gatagati, nyoni inyuranyurage mitiini, miena yothe 


Makiuga thaai magitatagia maai tiiriini marorete Kiri Nyaga: 


Mümbi akiuga 

Maai ni mo muoyo wa andü, nyamü na miti 
Maai ni mo maathondekire ndoro ya muoyo 
Iria yagwatirio ürugari ni mirüri ya riüa 
Ikiambiriria kühihia mihümü ya muoyo, 

O na riu tiiri ünyuaga maai mbegü igaciara. 


Giküyü akiuga 
Mwenenyaga Mürungu Ngai Mügai 
Twehererie thahu kuma miena yothe; 


Igūrū, mūhuro, irathīro kana ithūīro 
Reke ngoro ciaya itheranīre ta maai maya. 


Mūmbi akiuga 
Rathima ciana ici na maai maya na 


Manyitithanie na hinya wa aria aitū maathire tene 
Aria me ho riu na aria magoka, ūtatū wa muoyo. 


Mūmbi na Gīkūyū makiuganira 
Thaai thathaiyai Ngai thaai 
Thaai thathaiyai Ngai thaai, 
Thaai thathaiyai Ngai thaai 


Miarahüko yakinya, na meroreirwo nī arī a nyina na anake ao, 


Aria nao mehumbite kiirorerwa kia njūwa, migathi na magemio 
mithemba, 


Wanjirū na Njirū makīrūgama mbere ya Giküyü na Mūmbi; 


Gīkūyū akiuga 
Ūyū nī ühiki wa mbere mūcii úyú, 
Riri nī igongona ria gúkúngúira kiambiriria kia mūcii ungi. 


Theremai mūingīhe gükira njata cia matuini. 


Mūmbi akiuga 
Kiambiriria gia kiambiriria üingi, 
Kiambiriria ngwaci nyingi. 


Kiambiriria kia rūciū rüngi 

Gīkūyū akiuga 
Muoyo ni ūrī na ndüri kiambiriria 
Muoyo nī iri na ndúri kirikiriro 


Kiambiriria ni kirikiriro na kirikiriro ni kiambiriria. 


Mūmbi akiuga vu 
Kiambiriria na kirikiriro ni itonyanite. 
Kirikiriro ni kiambiriria kia mükinyükirie ūngi, 


Kirikiriro kia Undu ümwe ni kiambiriria kia úria úngi, 


Gikuü kia mbeü imwe ni maciaro ma iria nyingi. 
Giküyü akiuga 
Kiambiriria kierü kiumaga hari kiria gikürü, | 
Kiria nakio kiambiriirio ni kiambiriria kingi 
Gatagatiini ga kiambiriria na kirikiriro, | 

| 


Ni hari twambīrīria na türikiriro tūingī, ta marüngo ma kigwa, 


Gitina na müthiya ni itonyanite: kinenganiririo kia muoyo. 


Mūmbi akiuga | y 
Indo ici túkúmúhe ni kiambiririthia kia ūtūro mwerū; tondū | 
Wee mūirītu woima thome ūyū; mwanake thome úngi, gel 
Inyueri mwambiririe thome ūngi mwerū, 
Thome na thome igaka thome wa gatatü, uj 


O üguo o üguo kinenganīrīrio kia muoyo. Ve 
Giküyü akiuga 


Mundu agithii rūgendo nī atumagwo rīgu. 

Indo ici ni cia kūmumagaria rigendoini rwa muoyo, 


Mūmbi akiuga 

Na twamūnengera ritwaini ria aciari, 

Aria twi haha na aria matanahota gükorwo haha. 
Kuma ümüthi aciari a mwanake na aciari a mūirītu, 
Marirutaga kiambiririthia kia múcii mwerú, 


Kumagaria ciana na kümambiririthia mücii mwerü. 


Giküyü akiuga 

Kuma riu mwanake üyü ni müriü wakwa 
Arinjitaga awa; kuma riu aciari anyu ni ana. 
Aria riu twatuma uthoni 

Aria mūgūciara marinjitaga guka 


Na mageta ithe wa mwanake guka. 


Mūmbi akiuga 

Nanii makanjita cūcū, 

Na nyina wa mwanake cūcū. 

Riu mwanake ūyū ni kihii giakwa, 
Kirinjitaga maitu kana nyaciara 


Nawe witage nyina wake nyaciara. 


Kiambiririthia mūciī mwerü 

Hiū igiri cia kūrīma ni cio mambire kūheo 
Magīcoka makīheyo mbegū cia kūhanda, 
Mwere, mūhia, ngwaci, ikwa na ndūma. 


Makiamūrīrwo indo cia muoyo igiri igiri: 


Kamori na gategwa; harika na thenge; kagondu na gatūrūme. 

Makioroterwo gwa kuna githaka, 

Magītue mūgūnda wa kūrīma, 

Na kūu küngi gwa kūrīithīria mahiū. 

Makiheyo nyūngū, ciuga na inya, nene na tūniini. 
Makiheyo matimū meri na ngo igiri, 


Na nguo na magemio mangi. 


Igongona rīa kwenyūrana njahī 

Wanjirū na Njirü wake makienyürana njahi imwe, 
Makiuga marihandaga na kürimira mari hamwe, 
Künyitanira wira küringana na ühoti wa mündü, 


Ati njahi iría yoneka makenyürana na gitiyo. 


Giküyü akiuga 
Tondū riu ni mwenyúrana njahi imwe: 
Mürimage gükumia, 


Mwihünagie na mühünagie ciana. 


Magicoka mwanake agitinia nyama njororo ya kiande akine wake, 


Wanjirü akioya kahiü agitinia kororo o ho akinengera wake. 


Mūmbi akiuga 

Tondū riu ni mwatinaniria kiande kia mbūri, 
Moko manyu ni mohithanio gitinaini kiamo, 
Mūrīithagie igaciara ingi na ingi, 


Moko manyu ni mohanio hamwe. 


Marimage gükuumia. 


Gīkūyū na Mūmbi makiuganīra 
Mūthuuri na mūtumia mwake mūcii mwerū, 
Mūrathimwo mūtūciare nao matūciarīre tūcūcū, 


Muoyo ni kinenganīrīrio. 


Gīkūyū akiuga 

Na mūtumia ni we ükuuaga mūnenganīrīrio ücio, 
Muoyo, wi wa arūme kana wa airītu, mieri kenda, 
Mūtumia ni nyina wa muoyo. 

Tondū nī we ūkuuaga nyūngū ya muoyo. 


Mūtumia ni mūmbi tūkamūcokeria ngatho. 


Iheyo ciarika, Wanjirü na Mūthuri wake makiumagario 
Na nyimbo na ndarama nginya nyümbaini yao, 

Airitu mainage rwa kūmumagaria akiuma kiriri, 

Nao anake aria angi ni kürurumiria, amwe ao 


Makieraga mwena na mwena gütwarana na rwimbo. 


Giküyü na Mümbi magithiürürüka nyümba ya Njirü na Wanjirü, 
Mümbi arutitie mwena wa ümotho, Giküyü wa ürio 
Makiminjaga maai na icuthi magitüngana mürangoini: 

Njirü na Wanjirü makiingira mücii wao 


Makiugagirwo ngemi ni acio angi. 


Mohiki macio mangi mekirwo o ta ücio wa mbere. 
O thikū kenda ciathira, ūhiki, 
Wa Wangūi ni guo wari wa kenda 


Riu hagitigara wa Warigia 


Mahingie ūhiki wa kenda mūiyūru. 


> Warigia 
> Thikū ingi kenda ciathira maitho makirora kwi Warigia na mwanake 
wake, 

O aria waremirwo ni güthii na aria macokeire kirimaini, 
O tiria watihirio ni mūrūthi makīmūtua Kihara 

O aria ningi wamunyire Mwengeca rūcuiri rúrimiini 


Acio angi othe mamwendete ta maciaraniirwo hamwe, tondū wa 


Kúrianira na künyuanira na künyitanira mbaara, na 
Mwanake üyü nowe wambire küregana na marimü ma münyü 
werüini. 

Na airītu a nyina, othe kenda, makenda Warigia tondü 

Niwe wari kihinga nda kiao othe, 

Na othe ni maamūrerire, macindanage nūū ükümükuwa na ngoi, 
kana 


Kümühe irio, kūmūthambia kana kūmūhumba nguo. 
Warigia akūrire na akīigana othe makimuonaga makimünanagia 
Uhiki wake wamakenagia othe mūno na mari na iheyo nyingi. 
No Giküyü na Mümbi matanambiriria kirathimo, 


Mwanake akiüria etikirio oige kiugo kimwe. 


Ndirenda kwariria Awa na maitü, mwanake akiuga 
Amu ndingimwita ündü üngi, 


Tondu münyamükiire o ta mwana wanyu, 


Ndirenda mūmenye atī ndigarūrūkīte o na ha 


Ngoro yakwa na ya Warigia iratuuma ūndū ümwe. 


No ni ndiraigua ndingihota kūhingia watho üria, NM 
Wa ati no mühaka müthuuri na mütumia maikare o gūkū. 
Tondü, o na ngoro ikiendaga güikara gūkū du 
Ni ndiraigua ngigucio ni küria ndoimire, na nī ndoria 


Njītīkīrio njoke na Warigia gwitū, we na aciari akwa mamenyane. Ni 


Ni weka wega kumbüra üria üragütanga ngoro, Giküyü akiuga: 

Amu kiri ngoro gitihootanaga. w 
Ciugo ciaku ní ciatheca ngoro ndí müciari, 
Mwana küririkana mümüciari ni kirathimo | d 


Ningi mūciarwo nowe ūtuikaga mūciari. 


No ningi gwakwa gütiri wa nda na wa mügongo, 

Ni kio ndagwetire watho ücio ngoro itanahungurana, 
Na aria maaremirwo nī guo, magithii. 

O nawe ndingikügiria wike ūria ükwenda! N 


No Warigia ndegütigithanio na aya angi. 


Mwanake akirora Warigia ta ūyū waringwo iringa ngoro, ku | 


Akinya makinya maigana tina ta arī guthii, 
Akarügama akehügüra ta ari üyü ürenda gücoka. d 


Riri ringi agikinyükia kahoora na ya thome. 


Warigia ndetikagia ati mwanake no athii. ` 

Nī ndimwendete inyuothe arī-a-maitū, Warigia akīaria, 
Awa na maitü makiria, tondū ni aciari akwa, 

Na ndoigire ndikamatiga gükü mari oiki 

No nii ndiretikania na watho üyü, tondü 


O na anake aya ni andi o ta nii, na ni maatigire kwao, 


O na inyui mwoimire küraya mügitoria mathina, 
Mügiaka mücii haha Mükürüweini wa Gathanga. 
Ndatüüra haha ndiriugaga no maiti ti kúruga wega. 
O nanii ni ngürümirira ngoro yakwa, o ta inyui 


O na nii ni ngumagara ngacarie mükürüweini wakwa. 


Warigia ndetereire ithe kana nyina moige ündü, 
Ngoro ndikahüthe ericükwo, amu ni amendete müno, 
Na kuma aciarwo gutiri muoyo üngi oi tiga wa aciari ake. 
Akioya magúrú arúmirlire ngoro yake, 
Nao airitu a nyina makimürümirira makiinaga: 

Rara rara 

Rara 

Rara na ni we 

Rara 

Wangere iyo 

Rara 

Ya maī na mūtu 

Rara 

Warigia witū 

Rara 

Woigire ndūkandiga 

Rara 

Na rīu nī wathiī. 

No rūu rütiari rwa kūmūruta kiriri, 

Rūrū rwarī na kieha kia mūtigano. 

Maacokire mūcii Warigia wao abuiria. 

Giküyü na Mümbi mahanire ta aya morwo nī kanua, 


No ningi o eri makeyona kiúgaini kia Warigia, 


Tondü ekire o ta üria o meekire, 

Kürümirira ngoro ciao 

Giiko kiu gikamaririkania mühüüro wa ngoro ciao tene. 
O na akorwo o ni ügwati watümire moye rügendo. 


Warigia ni we wamatükia. 


Giküyü akiuga 

Thaai mwenenyaga rora ciana icio, 
Riüa riara mūno ümonie kiiruru, 
Mbura yoira müno, ūmonie ha kwiyüa, 
Matüngana na nyamü njüru, 
Mihumbe maitho ndikamone. 


Mehererie marima, mirimü na marimü njiraini. 


Mūmbi akiuga 
Thaai ni gütuike guo, 


Thaai makinyire njira gatagatī, 


Thaai o na o ni makanjiarīra tūcūcū na tüguka. 

Kumagwo nī Gūcokagwo 


Mbarī ya kenda nī yathegeire, 
Makiuna ithaka magīcitheria, 
Magītheremia mahiū, magakama iria 
Makiaramia migünda makīhanda 


Igikūra makigethera makūmbi 


No gūtirī kiarehire gikeno, 

Ta riria Kenda yaiguire, 

Nyūngū ya muoyo yambiriria kwarama, 
Nda kenda igatuika githiürüri gīa itunda, 


Makimenya müruru wa muoyo ni warura, 


Makagegio ni kiama giki muoyo gükuwa muoyo üngi, 
Gūthoithīra miiriini yao, makaririkana úria Giküyü oigire, 
Ati mütumia ni nyina wa muoyo wi wa kairitu kana kahii, 
Na wega no ciana igocage ithe na nyina wao hingo ciothe, 


Na makiria nyina üria wamakuire mieri kenda. 


Ciana ciambiriria güka, 
Gikeno kingi gigituthüka 
Icio ngemi ithano cia kahii, 
Icio ingi ithano cia kairitu, 


Aciari a rüciü rwa rüriri! 

Iruga ria gūcūgia ciana kenda úngi, 
Rigithagathagwo, nyimbo igītungwo, 

Ndarama, mītūrirū na ciigamba igithagathagwo, 
Kwamūkīra kenda üngi wa tühii na tūirītu, 


Nyümba ya Mümbi yanjirio ni mütumia na mündürüme. 


O rīrī iruga riatua kwambiriria, 
Makiona mūrūthi thome, 
Wihandite na magūrū meri ta, 
Ūrenda kümarügirira, 


Anake magītengerera matimū, 


No Gikūyū akimera matimire, tondü 

Mūcii ücio ndūrī woimirirwo ni mürüthi 
Umite na thome kana na nyunjuri. 

O hindi iyo mūrūthi ūria ūkiiguūria mütwe, 
Na othe makiamba kūmaka, 


Magicoka kūrekia rübu rwa gikeno. 


Tondū monire Warigia arüngie thomeini, 
Nda yake īigana o ta ciao riria marari hakuhi, 
Na kamúira mamúrie ni atia ici cia mūrūthi 


Ni ambiriirie kūrūmwo, mwana akiüria ahingúrirwo, 


Iruga rīa gücügia kenda rigituika ria gücügia kenda üngi müiyüru. 


Warigia akiuga 
Ni ndakena nī künyamükira, 


Mügogo wa kuringa rūūt mūtiaweheririe 


ne eng 


Hatiri nganja kumagwo ni gücokagwo. 
Kuma ndi o münyinyi ndüire nyenda gükinya 


Makinya maria Giküyü na Mümbi mwakinyire, 


Ngerere njira mwagereire, 
Nyuirire kiuga mwanyuiriire, pull 
Ndithambe na ta maria mwethambire namo 
No mwiiro wa ngoro ndūkinyaga, M 


Kana ndūkinyaga ta mūrotere. a 


Wa magūrū makwa ni muti, P 
Mwiri mūgima wihandite magürüini ma mwana 


Ati riria mwathiī mūtitū kühita 


Ndaatigagwo haha nja ngirira. 


Na ni guo nanii ndambiriirie kwiruta küratha, 4 
di 


Kūnoora wathi wakwa na nyoni kana itugi 


Nginya maitho makwa makimenyera kuonaga 


Njira o na í rierainī ati ndathimithia mūgui du 
Maitho makwa ni mambite kuona haria ūkūgera vi 
Mwakinya mücii ngakorwo hithite migui yakwa. KA 
I i 
O na kūhaica miti ni ndageragia ad 
O na kūrūga küroria harīa ingihota na magūrū macio A 
O na inyui ni mtii úria ndendete kwiikira maündü A | 
Kwiyonia ati wonje wa mwiri ti wonje wa ngoro Ny 
Na ngoro na kiongo ni cio ciathaga mwiri. ; Ä 
N| 

Riria maitho makwa magwiriire üria mwetire Kihara 
Ngiigua ngoro yakwa yahenūka ngiuga ūyū ni we 

O na athii kirimaini ndaiguwaga ta turi o hamwe 

Rimwe ngithii rūūtinī haría mwethambiire na njikariire ihiga 


Ngiigua ta ndaigua mūgambo wake rūūtini 


Ni kio ndaarokaga rúíiini o múthenya 
Ngaigua ta aranjariria künjira ndiyümiririe 
Ringi akanjīra tüthake maaiini 

Na uguo ni guo ndaatindagīra 


Güthaka na makiria gütengerania nake maaiini 


Riria rimwe ndaiguire kahinya kanyingira magürü ndietikagia 
Ngicoka ngiona nī ndirahota kwirügamia maaiini 

Ngiambiriria gükinyükia maaiiini ndoretie moko kwi wa nii 

Riri ringi ngigeria thi nyūmū na ngiigua ni marerūgamia 

Ni rio müthenya ümwe ndoimiriire aciari akwa na magürü 
marūngarū. 


Thutha ūcio ni rio mwacokire kuma kirimaini 

Na ngimenya ati mūthenya üria ndainūkire na magūrū makwa 
No rio mwanake wakwa amunyire rücuiri rwa Mwengeca 

Na mwacoka kuma kirimaini ngiigua ngoro yakwa iri o hari we 


Ni kio riria oigire ni egüthii nanii ngimuma thutha. 


Ndamūkorire aremereire mūhuro wa thome 


Arigitwo kana ni guthii andige, 


Kana nī acoke athaithe Awa o ringi, 


Na riria anyonire akīhana ta ariūka, 


Nyoni ya ithagu rimwe ikigia mathagu, 


Ngúkiuga atia? Ni ma tuombükire, 
Na ni tuonire magerio maingi, 
Gütengerio ninyamü na marimü, 
No wa nii ndangienyenya 


We no kümenyithia maria mwamenyeire rūgendoinī, 


Twathiire thi nyingi mithenya miingi 
Na o riri anyonia ndogo ya kwao, 
Ngirügirirwo ni mürüthi, 

Wa nii akirügania naguo ütananginyira, 


Makingeng’ana kügaragarania, 


Ndidi kuria arutire hinya ucio, 

No mūthiaini nī aūikirie itimü akiutheca, 
Ngiigua igoromoka ria kūhehia thakame 
Mūrūthi ūgītigania mwanake ūkīūra 


Wüi, ngithii bart we no maitho marandora, 


Aririe o kiugo kimwe tu, ati njoke gwitü, 
Agicoka agīkira ikira riria ritatumúkagwo. 


Ni ndangenganire na mwiri, na ngimüthika. 


Nanii ngiamba güikara hau maithori matiroima kana ktī 


O na gwiciria üria ngwika kana itegwika ndirahota. 

Ndiri o hau ni guo ndaikirie ritho na kūrīa mūrūthi woriire 
Na ngiwona wi handū tūhutiinī ūnjikītie ritho 

Ngiririkana üria mütwiraga ati mūrūthi wacama thakame 
Ūhanaga ta üyü wongererwo nyota wa thakame 


Na ngiambiriria gwiciria üria ngwithara ndiürire. 


Itanakinyükia ngīigua ngunyiriri mwiri ngihügüra 

Mūrūthi ūrīa, itimü riria wathecetwo nario riri mwiri, 
Ngīwona ütengerete na kari nii üninanirie na müthuri wakwa 
Nanii mitūki Gta na mūgui moko ngiüratha üngi na ūngī 


Ngiona watimira ügicoka ükiüra ūrorete na küu githaka. 


Mūrūthi ūcio wanjūragīra mūthuri ndūtiga kūūragana, 
Ngüücaria mütitü wothe irima ciothe mikuru yothe, 
Ngūūrūmīrīra nginya mūico wa thi ndūkanaite ya üngi. 
Ngīcoka ngīūngania itimü ria múthuri o hamwe na mīguī yake 


Ngicuuria irangi igiri ngongo ngiingira mūtitū. 


Ngirúmirira gacira ga thakame 
Müthenya na ütukü ndiri o thahaini 
Nginya müthenya ümwe kirüciini 
Ngiwona ükomete handü nyekiini 


Ndari münogu no ngiigua ta ndaigua hinya üngi, 


Ngīcaria handu he na miti iiri 
Yahükaine yumite gitina kimwe 


Ngicomora múgui ngiügeta ngīratha 

Marathi ükirüga wathamitie kanua ükite na haría ndaarī 


Ngiükia itimü kanua ngirümiriria na migui | 


Wagwa ngīūthinja rüwa. 

Ngirúigirira kiande njarie njīra ya kúinúka 
Ngicoka nginyitwo ni rīciria ría gwikunika na rūwa 
Rwa múrúthi o ūcio úrandunyire mūthuuri, 


Nyamū na marimū makanjeherera njīra, na 


Ngeyúmiriria ati nii na wa nii tūri o hamwe, 

Na ningi ndi mwari wa Giküyü na Múmbi, 
Wanjúgú úria waiyúririe kenda ügituika múiyúru. 
Ni nii ūyū rīu na kiongo kia múrúthi úcio, 


O hamwe na rūūwa, 


Ni getha muoyo üyü twathagayana, 
Mwana ūyū muoigīra ngemi ithano 
Ngamwonagia üria ithe akuire, 

Ati küna oragirwo ni wendo, 


Wa aciari ake na wa mútumia wake. 

Magongona ma Gükindira Üthoni Y 


Gikúyú na Múmbi, na aría othe magomaníte, 

Ni maamakire mūno ni ügwati ūcio watunyire Warigia mūthuri, 
No ningī makagegio ni ūcamba wa mwanake na wa Warigia. | 
Giküyü na Mümbi magītua ati, nī ūndū waküririkana mwanake ūcio, | 


Na gūkenera Warigia gūcoka e muoyo, magongona ma ūhiki 
mekuongerereka ūū: 


Matega ma kūhanda ithīgī na aciari kūmenyana 

Aciari a mwena wa mwanake magatega kwa aciari a müiritu: 
Thutha wa ndia mwanake agekīra müiritu mügathi ngingo. 
Gūkainwo nyimbo, kūhūra mahembe na kūhuha coro na mītūrirū. 
Maikaranga nao aciari a mūirītu magatega kwa aciari a mwanake. 
Thutha wa ndia mūirītu agekira mwanake ngwaro guoko, 
Gúkiinagwo nyimbo na ihembe na coro na mitúrirú. 

Matega macio mert ni ma kimenyano kia mūcii úyú na ūyū, 


Matega macio meeri ni mo igongona ría kūhanda ithigi. à | 


Igongona ria kwenyürana njahī 


(kana iruga ria kiambiririthia mücii) 


Magongona ma kiambiririthia magoka müthenya üngi, 
Aciari amwena üyü na üyü üngi magategera ahikania, | 
O ta úria Giküyü na Múmbi meekire hari kenda, | 


Indo cia kūmateithia kiambiriria kia mücii mwerú. d 

Kwīgaya kwa Gikuyu na Mumbi 


Mieri kenda yathira kuma Warigia acoke kwa aciari mūcii, 
Gikūyū na Mümbi ni metirie mūgomano wa Kenda Müiyüru 
Na athuuri ao kenda mūiyūru na tūcūcū na tūguka twao 
Makiria irio makinyua ūcūrū makiina makihüra ihembe 


Hwaiini gütanagia gatuma akīmaarīria: 


Giküyü akiuga 

Riu ni mürona mbui ni ciahumbira kiongo, 

O na migambo itü ni yagire hinya, 

Guoko gütingiikia itimü kana kürümie rühiü, 

Maitho matingiona githiürüri türathe mūgui, no túri arathime: 


Kenda müiyüru ni mwatühee mihiriga kenda. 


Ihinda ritū ni ikinyu, 

Rüciü ni tügüthii rúgendo rüngi, 

Türorete kirimaini haria tuoimire, kirima 

Kiria o na inyui mwambatire rimwe na mügicoka 


No twaga gücoka, ngūmūtigīra ciugo ici: 


Mütikanjarie waganuiini 
Mütikanjarie ütunyaniini, 


Mūtikanjarie ügütaini, 

Mūtikanjarie ūnūhuinī, 
Mūtikanjarie rümenaini 
Mütikanjarie mbaaraini itarī kiene 
Mütikanjarie thakameini ya ünühu 
Amu ritwa riakwa ti riakügwetagwo 


Ni tünua türahariria gwika waganu. 


Mümbi akiuga 
Njariai maatinī, 
Njariai rühuhoini, 
Njariai tiiriini, 
Njariai mwakiini, 

O na riüaini 

O na njatainī, 
Njariai mburainī, 
Njariai mahandainī, 


Njariai magethainī, 


Njariai wendaniinī, 

Njariai ürümweini, 

Njariai üteithanioini, 

Njariai harī aria marahinyīrīrio 

Ni gükinyira ma na kihooto 

Aria marahe ahütu irio, anyotu maai. 
Njariai hari aria marateithia arwaru, 


Njariai hari aria matari na gia kwihumba kana ha gükoma. 


Njariai hari aria marakūria rüriri na būrūri ūmūndūinī wa anda. 


Giküyü na Mümbi makiuganira 
Mweka üguo, 
Twi hamwe na inyui 


Riu na hingo ciothe mindi na mindi. 

Ngatho 


Kanya gatune ni mwamúkaniro. Ni ndamathire kīrīra kuma kūri aria 
mooi. Amwe makanyongerera ühoro ūkamata; angi makandeithia 
kürünga haha na harīa! 


Amu, ingiaria ma, rürü rügano rwaganirwo tene ni ciiko cia rüriri 
kuma hindi ya Giküyü na Mūmbi na Kenda wao mūiyūru. Kwa üguo 
haha ngügweta anyinyi! 


Njeeri wa Ngügi; Njaü wa Njoroge na Wambüi; Mükoma wa Ngúgi; 
Wanjikü wa Kabira; Kimani wa Njogu; Kiarie Kamau; Kimani wa 
Nyoro : na Julius Maina Mücori wa mbica. Ni ngücokeria Emmanuel 
Kariüki ngatho, ni ütuiria wake ūrīa wonanitie ati kihumo kia 
Agiküyü na kia aingi aria meeitaga ciana cia Mtindi, ta kiari mwena 
wa Mithiri. Mburogi ciake ni ho ndamenyeire ati kiugo mütumia 
gitanitio na mütamaiyü. Nawe Kamoji Wachira twanaria nyingi 
ciigii rüthiomi na üküria wa Kenya na Abirika, na cia thama cia 
andü airü Abirika. 

Is āsi 


Ūtukū ūmwe Ngūgī nī ahahūkire toro 
Akiigua ta ahingūka maitho ma ngoro 
Ta arī ūhoro araguüririo 

Agithi methainī akioya karamu 
Akiandika rürü rwa Giküyü na Mūmbi 
Na rwa Kenda wao múiyúru 

Kwa üguo rūūrū ti hithitūrī nī kiguüririo; 


Kīguūrīrio kia Wendo 
Kīguūrīrio kia mwihoko 
Kīguūrīrio kia ūmīrīru 
Kīguūrīrio kia ücamba 
Kīguūrīrio kia ūmenyo 


Riu gitoboke ibuku-ini rīrī 

Wimenyere cia Giküyü na Mūmbi 

Na cia kenda wao mūiyūru 

Wiiguire cia ūthaka wa Kenda ūyū 

Na ügima wao wa mwiri, ngoro na kiongo. 


Mūcori wa Mbica: Julius Maina 

